text:
Mu gitondo cyo kuri uyu wa Gatandatu tariki 31 Kanama 2019 ni bwo amakuru yasakaye ku mbuga nkoranyambaga ahamya ko Nsengiyumva Francois wamamaye nka Igisupusupu yatawe muri yombi mu ijoro ryo kuri uyu wa Gatandatu tariki 30 Kanama 2019 azize ko bamufatanye udupfunyika tw’urumogi bivugwa ko yasanganywe.
Iyi nkuru yasakajwe bwa mbere ivuye ku munyamakuru wa TV1 Angelbert Mutabaruka, wahamirije aya makuru nanone Inyarwanda agahamya ko yabonye amakuru y'uko mu ijoro ryo kuri uyu wa Gatandatu tariki 30 Kanama 2019 abajura bibye Nsengiyumva imyenda bityo irondo rikabafata rikayibatesha.
Nyuma yo gufata abo bajura bakabambura imyenda ngo basanzemo udupfunyika tw’urumogi. Iri rondo bivugwa ko ari naryo ryahaye uyu munyamakuru amakuru ngo ryahise rijya gufata Nsengiyumva wari wibwe imyenda irimo urumogi.
Bajya gufata Nsengiyumva aho ngo acumbika ku Kicukiro bamujyanye kuri Polisi bityo arisobanura ahamya ko abajura aribo bashyize uru rumogi mu ikote. Yarekuwe mu gitondo cyo kuri uyu wa Gatandatu tariki 31 Kanama 2019 nkuko tubikesha Angelbert Mutabaruka watangaje bwa mbere ifungwa rya Nsengiyumva.
Ku ruhande rwa Polisi y’igihugu, umuvugizi wa Polisi mu mujyi wa Kigali CIP Umutesi Marie Gorette aganira na Inyarwanda.com yadutangarije ko aya makuru rwose atayazi ndetse nawe ngo yabyumvishe agerageza kubaza ariko abura aho yavuye.
Amakuru yavugaga ko Igisupusupu yafunzwe!
Twagerageje kuvugisha Nsengiyumva Igisupusupu ntibyadukundira yewe na Alain Mukuralinda umujyanama we utari mu Rwanda ntabwo yabashije kutuvugisha, icyakora umwe mu bo mu ikipe ifasha Nsengiyumva waganiriye na Inyarwanda bari banari kumwe mu gitondo cyo kuri uyu wa Gatandatu tariki 31 Kanama 2019 yadutangarije ko ibi bitigeze bibaho ko ari igihuha batazi n'aho cyavuye, ndetse basanga gifite izindi mpamvu zacyo.
Nsengiyumva avuzweho aya makuru mu gihe saa munani z’igitondo cyo kuri uyu wa Gatandatu tariki 31 Kanama 2019 yari mu gitaramo yataramiyemo abakunzi be muri People Club aho ngo yavuye ajya kuryama. Ubujyanama bwe butangaza ko iby'uko yatawe muri yombi ari ibihuha bidafite icyo bishingiyeho.


c: text/html

text:
Accueil > Kwidagadura > umucuraranzi > SAT B > Chansons > Amasaha Sat-B yatanze ku ruririmbo "Ivyo bintu" ntiyakwiye
Amasaha Sat-B yatanze ku ruririmbo "Ivyo bintu" ntiyakwiye
dimanche 30 Mukakaro 2017, par
Sat-B yari yasavye abakunzi biwe n’ab’umuziki ndundi kwitegurira kwakira ururirimbo yakoranye na Washington yise "Ivyo bintu". Yari yamenyesheje ko rusohoka inyuma y’amasaha mirongo ine n’umunani (48h), none ayo masaha ntiyakwiye.
Umviriza aho munsi ururirimbo "Ivyo bintu" rwa Sat-B
Cherif NKESHIMANA

robotstxt: allowed

filter: keep


text:
Rutahizamu ufite imyaka 27 y’amavuko w’ikipe ya Tottehnam Heung Min-Son yasoje ikosi rya gisirikare mu gihugu cy’amavuko cye, Korea y’amajyepfo, ndetse aza no muri batanu (5) ba mbere bitwaye neza muri 157 basoje iryo kosi.
Heung Min-Son yari amaze ibyumweru bitatu akora ikosi rya abasirikare bo mu mazi mu mumajyepfo y’ibirwa bya Jeju aho muri Korea y’epfo.
Muri Korea y’amajyepfo umwana w’umuhungu uvuka muri icyo gihugu wese biba biteganyijwe ko agomba kuzakora ikosi rya gisirikare iyo yujuje imyaka 17 y’amavuko, umuntu ushobora kudakora iryo kosi biba byatewe n’impamvu ifatika kuburyo baba bamuretse gusa iyo mpamvu iyo irangiye abenshi baraza bagakora iryo kosi nabo.
Heung Min-Son nawe ari muri abo baje kurikora bakererewe kubera ko ari umukinnyi mpuzamahanga ukina hanze ya (Korea y’epfo kandi ku rwego ruri hejuru cyane)akenshi yabaga ari kwita kw’ikipe abarizwamo mu gihe bagenzi be bangana basigaye muri Korea bakoraga iryo kosi.
Muri iki gihe turimo cy’icyorezo kibasiye isi cya Coronavirus, ibikorwa byinshi by’imikino byarahagaze bituma benshi basubira mu bihugu bavukamo ari nayo mpamvu Son yahiyise ava mu bwongereza akina yerekeza iwabo muri Korea y’epfo nawe ahita asaba igihugu cye kumushyira mu bagomba gukora ikosi kubera akaruhuko ka Coronavirus, n’igihugu nacyo cyahise kimushyira mubagomba gukora iryo kosi rya gisirikare aho bose hamwe basoje iryo kosi ari 157.
Heung Min-Son mu mwaka wa 2018 yagombaga gukora ikosi ariko baza kumureka kubera ko igihugu cye cyari kiri gukina imikino y’igikombe cy’isi kandi ari nawe wari umukinnyi ngenderwaho ari na kapiteni wabo biza gutuma baba bamuretse ngo abanze afashe igihugu.
Son nyuma yo gusoza ikiciro cya mbere cy’ibyumweru bitatu yari amaze akora iryo kosi agomba kuzakora irindi rya nyuma mu mwaka wa 2023 bitegangijwe ko ariryo rya nyuma kuko buri wese aba agomba gukora amakosi atatu byibura.
Min-Son agomba kugaruka mu bwongereza mw’ikipe ye ya Tottehnam muri uku kwezi kwa 5, akomeze imyitozo isanzwe n’abandi bakinnyi ubwo iyi kipe izaba ifunguye imyitozo bitegura gusoza shampiyona y’ubwongereza nkuko biteganyijwe ko bashobora gusoza imikino yari isigaye ariko bakina nta mufana waje kuri Stade.


text:
Apple yafashe icyemezo cyo guhagarika ‘iTunes’ nyuma y’igitutu yokejwe n’Ikigo cyo muri Suède kizwi nka Spotify gitanga na serivisi z’itangazamakuru, ikanacuruza umuziki kuva mu 2006.
Bloomberg yanditse ko Apple iteganya kumurika porogaramu (application) nshya eshatu zirimo Apple Music, Apple TV na Apple Podcasts zizashyirwa kuri iPhone na iPad ndetse na mudasobwa za Apple.
Aya makuru azatangarizwa mu Nama Mpuzamahanga ihuza abahanga mu by’Ikoranabuhanga (World Developers Conference -WWDC) iteganyijwe kubera mu Mujyi wa San Jose muri Leta ya California mu cyumweru gitaha.
Serivisi ya ‘iTunes’ yahinduye uburyo bwo gucuruza umuziki kuva yashingwa mu 2001. Ububiko bwayo bwa ‘iTunes Store’, bufasha umuntu kumva umuziki, kuwubika no kureba film zirimo n’iz’uruhererekane.
‘iTunes’ ni iguriro ry’umuziki rya Apple Inc rigurisha umuziki biciye kuri internet kuva ku wa 9 Mutarama 2001. Kugeza mu 2o13, indirimbo zirenga miliyari 25 zari zimaze kugurishwa ziyongeraho application miliyari 40.
Mu ntangiriro z’icyumweru, Apple yashyize ahabona iPod nshya ifasha abakiliya gukina neza imikino itandukanye, inafite uburyo bwa Group FaceTime bufasha abantu benshi kuganira.


text:
Sosiyete y’itumanaho ya Airtel Rwanda yatangaje ko yakuyeho igiciro cyo kwohererezanya ubutumwa bugufi ku bafatabugufi bayo mu gukumira ikwirakwira ry’icyorezo cya Coronavirus.
Kuva mu Rwanda hagaragara abarwayi b’icyorezo cya Coronavirus cyangwa (COVID-19) gihangayikishije Isi kuri ubu, sosiyete ya Airtel yahise itangira gufata ingamba mu gufasha abakiriya bayo kuguma ku murongo ibaha koherezanya sms ku buntu.
Kohererezanya SMS ku buntu bije byiyongera ku ikurwaho ry’amafaranga abakiriya bakatwaga bohereza cyangwa bakira amafaranga banishyura ibicuruzwa.
Umuyobozi mukuru wa Airtel Rwanda Amit Chawla yagize ati “Tuzi neza ko abakiriya bacu batari kuva mu ngo zabo, batari kubasha kugenda ngo babashe guhura n’incuti n’abavandimwe. Kubaha kohererezanya SMS ku buntu bizabafasha gukomeza kugirana ubumwe mu miryango yabo bakomeza kwirinda kwegerana kimwe n’izindi ngamba bashyiriweho na leta.”
Iyi mpano idasanzwe ije nk’umusanzu wa Airtel Rwanda mu kurwanya icyorezo cya COVID-19.
Umunyamabanga uhoraho muri minisiteri y’ikoranabuhanga mw’itumanaho no guhanga udushya, bwana Yves Iradukunda, yavuze ko uyu mwanzuro wo gukuraho ikiguzi cy’ubutumwa bugufi Airtel Rwanda yafashe wuzuzanya n’ingamba Guverinoma yafashe zigamije ko bakomeza imirimo yabo ariko bategeranye.
Yagize ati “Kuba Airtel yatanze kohererezanya SMS ku buntu ni icyemezo kiza cyiyongera kuri gahunda za guverinoma y’u Rwanda mu gukangurira abantu kuguma hamwe ariko bategerana. Ubu noneho, nibwo dukeneranye kurusha mbere, inshuti n’umuryango bakaguma hamwe muri ibi bihe bitoroshye .”
Airtel ikomeje gukorana bya hafi na n’itsinda ryashyizweho na Guverinoma y’u Rwanda mu gukurikiranira hafi uko hagenda haba impinduka zijyanye na Coronavirus, kandi ikomeje gukora ibishoboka byose ngo igabanye guhura hagati y’abantu no guhanahana amafaranga mu ntoki.
280 total views, 3 views today


text:
Intumwa idasanzwe y’umunyamabanga mukuru wa ONU mu Burundi Michel KAFANDO asaba abanyeporitike b’Uburundi gukora ibishoboka kugira batorere ibibazo bihanze Uburundi hamwe no kuzokwitaba ibiganiro bigira gatanu bitegekanijwe mu misi irimbere.
Poritike
-
Michel KAFANDO asaba abanyeporitike b’Uburundi gutorera hamwe ibibazo vy’igihugu
13 September 2018, by vianney
-
Umurwi CENI watanze icegaranyo c’ivyavuye mu matora y’ibwirizwa nshingiro imbere y’inama nshingamateka
26 juin 2018
Umurwi w’igihugu wigenga utegura amatora CENI washikirije icegaranyo c’ivyavuye mu matora yo kwemeza canke guhakana ibwirizwa nshingiro, imbere y’inama nshingamateka na nkenguzamateka kur’uyu wa kabiri igenekerezo rya 26 Ruheshi 2018. Ico cegeranyo cashikirijwe n’umukuru w’umurwi CENI, Pierre Claver NDAYICARIYE ari kumwe n’abandi bagize umurwi.
-
Umuhuza w’abarundi asabwa gufasha mw’ishirwako umukono ry’ivyavuye mu biganiro i Arusha
18 juin 2018
Inyuma y’aho umukuru w’igihugu c’Uburundi Petero NKURUNZIZA ashize umukono kw’ibwirizwa nshingiro rishasha, umugambwe CNDD-FDD usaba umuhuza w’abarundi ko yofasha kugirango ivyavuye mu biganiro vy’abanyepolitike biheruka kubera I Arusha bishirweko umukono vuba.
-
Umugambwe CNDD-FDD urashima ivyashikirijwe n’umukuru w’igihugu
15 juin 2018
Umunyamabanga mukuru w’umugambwe CNDD-FDD, amenyesha ko abanywanyi b’uwo mugambwe bakiriye neza ijambo umukuru w’igihugu Petero NKURUNZIZA yashikirije I Bugendana kw’igenekerezo rya 7 Ruheshi 2018, igihe yashira umukono kw’Ibwirizwa shingiro rishasha abarundi bari biyemereje icese kw’igenekerezo rya 17 Rusama uwu mwaka. Evariste NDAYISHIMIYE avuga ko ijambo umukuru w’igihugu yashikirije ari ijambo rugabo riza ryerekana ubutwari, rigashimangira akarangamutima k’umugambwe CNDD-FDD.
-
Inama Nshingamateka na Nkenguzamateka zatanguye kwisunga ibwirizwa nshingiro rishasha
12 juin 2018
Umukuru w’inama nshingamateka na nkenguzamateka, bamenyesha ko hisunzwe ibwirizwa nshingiro ryo kuwa 7 Ruheshi 2018, mu ngingo zaryo za 179 na 190 izo nzego zinjiye mu bikorwa bisanzwe vy’ukwezi kwa kane bizohera kw’igenekerezo rya 30 Ruheshi 2018.
-
Sahwanya FRODEBU ivuga ko yakiriye neza ijambo ry’umukuru w’igihugu
8 June 2018, by vianney
Umugambwe Sahwanya FRODEBU umenyesha ko wakiriye neza ijambo umukuru w’igihugu Pierre NKURUNZIZA yashikirije inyuma yaho yarahejeje gutera umukono kw’ibwirizwa nshingiro rishasha. Muri Sahwanya FRODEBU bavuga ko ari intambwe ituma ibibazo bimwe bimwe bitorerwa umuti.
-
Parcem ivuga ko ibiganiro hamwe n’intwaro ishingiye kuri kazoza arivyo muti w’ibibazo mu gihugu
7 June 2018, by Jean De Dieu
Ishirahamwe ryishinje gukangurira abarundi guhindura ingendo n’ivyiyumviro PARCEM rimenyeshako ibiganiro, intwaro ishingiye kuri kazoza hamwe no gukunda igihugu bikiri umushinge kugira ingorane zihanze igihugu zitorerwe umuti.
-
Umukuru w’igihugu Pierre NKURUNZIZA yashize umukono kw’ ibwirizwa nshingiro rishasha
7 June 2018, by Jean De Dieu
Umukuru w’igihugu ahejeje gushira umukono kw’ibwirizwa nshingiro rishasha. Abanyagihugu benshi bahuriye muri komine Bugendana kugira bumvirize ijambo bashikirizwa n’umukuru w’igihugu. Abaserukira ibihugu vyabo hano mu Burundi bitavyev ivyo birorI
-
Umunyamabanga mukuru w’umugambwe FRODEBU Nyakuri yakuwe mu mabanga
6 juin 2018
Komite nkuru y’umugambwe Sahwanya FRODEBU Nyakuri Iragi rya NDADAYE wahagaritse mu mabanga David NIYONCUNGU yahora ari umunyamabanga mukuru w’uwo mugambwe. Kefa NIBIZI arongoye uwo mugambwe, amenyesha ko mu vyatumye ahagarikwa mu mabanga, ar’uko atarangura neza amabanga ashinzwe.
-
Imigambwe ntiyakiriye kumwe iyemezwa ry’ivyavuye mu matora na sentare ijejwe kwubahiriza ibwirizwa nshingiro
1er juin 2018
Bamwe mu barongozi b’imigambwe barashima iyemezwa ry’ivyavuye mu matora na sentare ijejwe kwubahiriza ibwirizwa shingiro abandi nabo bakamenyesha ko ata gitangaje kirimwo ivyashikirijwe arivyo vyari vyitezwe.


text:
Nigeria: Perezida Buhari yashyize mu mwanya w’akazi umuntu wapfuye
Perezida wa Nigeria, Muhammadu Buhari yashyize ku mwanya w’akazi umuntu umaze igihe apfuye, nyakwigendera Tobias Chukwuemeka Okwuru yagizwe umwe mu bakozi b’ikigo cya Leta mu gihe amaze amezi agera kuri abiri ashyinguwe.
Buhari yoherereje ibaruwa Sena ya kiriya gihugu kugira ngo yemeze urutonde rw’abakozi 37 muri bo harimo nyakwigendera Okwuru wapfuye muri Gashyantare 2020.
Umwe mu bakora mu biro bishinzwe itumanaho kwa Perezida, Lauretta Onochie, yatangaje ko Okwuru yari akiriho ubwo Perezida Buhari yashyiraga mu myanya bariya bakozi, ndetse ngo icyo gihe yagiye gutanga amakuru mashya ajyanye n’akazi yakoze igihe Sena yari yamaze kumutoranya.
Lauretta Onochie yagize ati “Igihe yatabarukaga ategerejwe kwemezwa na Sena ntabwo ayo makuru yigeze atangazwa kuri Leta rusange ya Nigeria.”
Si bwo bwa mbere muri Nigeria ku butegetsi bwa Buhari hakozwe ikosa nk’iri ryo guha umwanya w’akazi umuntu utakiriho.
Muri 2017, Perezida yashyize mu myanya abantu batanu bari bamaze igihe kirekire barapfuye.
BBC
UMUSEKE.RW


text:
UMUTUMIRO W’AMASENGESHO Y’IY’INDWI
Hanga Ryera ry’Imana namwe mwese bakunzi b’umusaraba wa Yesu Kristo, nkuko Uhoraho Imana yabidutegetse twama dufise iminsi yo gusenga twisonzesheje, turi imbere y’Imana tuyitazira, tuyisenga tukanayitakambira kubwo imitwaro y’abantu n’imitwaro y’igihugu cacu c’Uburundi. Ubu twatanguye gusenga iminsi yose yo mu ndwi aho hari abaja ku munara w’amasengesho mu gitondo, ku mutaga no ku mugoroba. Iciyongeyeko umwe wese ni arondere uwo asengera kandi amubwire ubutumwa yihane.
- URUFATIRO
“Twihane, twiyeze kandi twitunganye kugira tubwire abaremwe bose UBUTUMWA BWIZA BWA YESU KRISTO.” [1Abikoronto 15:1-5]
Ukwihana, ukwiyeza no kwitunganya bituma ducika abakizwa kuko iyo wemeye yuko uri umunyavyaha kandi yuko udashobora kugororoka kubwo ibikogwa vyawe haba kugerageza kwikiza mu kwubaha ivyagezwe kuko bizana umuvumo [Abigalatiya 3:10-14] n’urupfu [2Abikorinto 3:6] mugabo mu kwizera yuko amaraso ya Yesu Kristo yonyene ariyo ashobora kudukiza.[1Petero1:18:19]
- INYIGISHO
- Kuba Yesu Kristo yadupfiriye kubera ivyaha vyacu ni ishimikiro n’urufatiro gwo kwigisha ubutumwa bwiza b’Ubwami. [Abaroma 6:23]
- Yesu Kristo, inyigishi ziwe n’ibikogwa vyiwe ni ishimikiro n’urufatiro rwo kwigisha no kuzana benshi ku gakiza. [Yohana 1:14; 1Peter2:22]
- Ukuzuka kwa Yesu Kristo ni icemezo yuko amasezerano yose twasezeraniwe mu butumwa bwiza ari ukuri kuboneka. [1Abikorinto15:54-55]
- Yesu Kristo yaduhaye agakiza k ubuntu rimwe rizima. Nta muntu n’umwe yoronka ikiguzi canke igisubirizi. [Abayefeso 2:8-9]
- Kuba umukizwa, ni ukuba umukristo iminsi yose mu vyiyumviro, mu mvugo no mubikogwa. Muri wewe nyene, mu muryango wawe no mu bantu bose.
- Kuba umuKristo si izina ahubwo ni imero y’ukubaho no kudakekeranya yuko upfuye woja mw’ijuru kubana n’Imana, utoja mu muriro udahera.
- Kuba umuKristo w’ukuri ni ukumenya neza yuko ata kindi kintu na kimwe wokora cokujana mw’ijuru atari ukwizera no gukurikira Yesu Kristo, we Nzira n’Ukuri n’Ubugingo. [Yohana14:6].
- Ukuba umuKristo ni ukwizera ijambo ry’Imana ryanditse muri Bibiliya Yera, ukwizera ijambo ry’Imana riciye mu buvugishwa bw’ukuri no gukunda Imana n’umutima wawe wose, n’ubwenge bwawe bwose, n’ivyiyumviro vyawe vyose no gukunda abaremwe bose. [Matayo 22:34-40]
- Ukuba umukristo ni wewe ubwawe ku giti cawe ugiranira imigenderanire y’urukundo n’ubugenzi n’Umwami akaba n’Umukiza Yesu Kristo maze ukarongongwa na Mpwemu Yera [Abaroma 8:14]
- Ukuba umuKristo ni ukubwira abandi ubutumwa bwiza bwa Yesu Kristo, mu gushinga intahe, mu gusenga, mu gutazira, mu kubwiriza no mu kwitangira abandi. [Mariko 16:15]
- GUHINDURA IKIYAGO GISANZWE IVUGABUTUMWA
“Imana iragomba yuko umuKristo wese amenya guhindura ikiyago gisanzwe ivugabutumwa. “I muhira, ku nzira ku kazi canke ahandi, kugira uvuge ivya Yesu Kristo.
- Kuba umugwaneza no kugira urukundo kubantu utazi niyo nzira ihambaye yo kuvuga ubutaumwa utarinze gukoresha amajambo menshi. Ibikogwa bivuga cane gusumba amajambo [Yohana 13:35]
- Kwama usenga kandi usengera abandi aho ugeze hose. Kubaza umuntu yuko hari umutwaro afise agomba yuko wosengera, mbere no kuja gusengera abari mu bibazo bitandukanye. [1 Abitesalonike 5:17]
- Mu rukundo n’ubugwaneza, twenga kandi utenzwe abandi hanyuma ubaze akabazo gashira muvyo impwemu. Kubaza iyo umuntu yoja apfuye. Kubaza yuko umuntu afise uwumuhoza umubabaro, n’ibindi…kugira ushingire intahe Umwami Mana [2Abikorinto 5:20]
- Gushingira intahe Yesu Kristo si ugutera ubwoba abantu, kubacira urubanza canke kuvyura impari mugabo ni ukwerekana urukundo rw’Imana. [Abaheburayo 12:15]
- IMITWARO
- Tuzosengera abatarakizwa kugira ngo bamenye Yesu Kristo kandi n’abamumenye hanyuma bakivanga n’isi ngo bahinduke bihane bezwe kandi bavugutigwe.
- Tuzosengera abagwaye, abafise ibibazo bitandukanye, abapfunzwe, abahunze, abageze mu zabukuru, abafise ubumuga, abatagira aho baba, abashonje, abari mu bukene…
- Tuzosengera igihugu cacu ngo Imana igishitsemwo amasezerano meza kandi menshi yagisezeraniye.
Umwami wacu Yesu Kristo abahezagire mwese, Amen!


text:
Umunya Gabon ukinira ikipe ya Arsenal, Pierre-Emerick Aubameyang yanze kongera amasezerano muri iyi kipe abereye kapiteni nyuma yo kumenya ko ikipe ya FC Barcelona ishobora kumwifuza ngo asimbure Luis Suarez.
Pierre-Emerick Aubameyang ufite ubuhanga budasanzwe mu gutsinda ibitego,ntabwo aremera kongera amasezerano muri Arsenal ndetse ngo ntabwo yiteguye kuyongera kuko yifuza kuyivamo akerekeza Camp Nou.
Ikinyamakuru Sport kivuga ko Pierre-Emerick Aubameyang atazongera aya masezerano ye azarangira muri 2021, kuko ngo abona iyi kipe nta cyerekezo ifite cyo kongera kugaruka muri UEFA Champions League.
Abayobozi ba Barcelona bari gushakisha umusimbura wa Luis Suarez umaze kugeza ku myaka 32 y’amavuko,uzarangiza amasezerano muri 2021.
Barcelona iherutse kugura Antoine Griezmann muri Atletico Madrid itanga akayabo ka miliyoni 108 z’amapawundi ariko uyu mukinnyi ntiyakemuye ikibazo cy’ubusatirizi ariyo mpamvu na Aubameyang yifuzwa.
Biravugwa ko abandi ba rutahizamu barimo Alexandre Lacazette bakinana na Marcus Rashford wa Manchester United nabo bari gutekerezwaho.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN
Arsenal nitiyubaka ngo ikomere umuherwe akaguma guhagara ku mafaranga ye bazayibagara bayitware abakinyi beza bose, abandi bange kuyikinira isigare ari ikipe iciriritse izarangire igiye mu kiciro cya 3 cga cya 2


text:
Inama yahuje ubuyobozi bw’Ishyirahamwe ry’umupira w’amaguru mu gihugu cy’u Bubiligi yafashe imyanzuro irimo uwo gusoza shampiyona y’iki gihugu ikipe ya Club Brugge yari ku mwanya wa mbere ihita ihabwa igikombe.
Iyi nama yabaye kuri uyu wa 15 Gicurasi 2020, nyuma y’igihe shampiyona yari imaze ihagaritswe ku mpamvu zo guhangana n’icyorezo cya COVID19 giterwa na Coronavirus.
Iyi shampiyona yahagaze ibura umunsi umwe ngo irangire, Ikipe ya Waasland Beverein ikinamo Umunyarwanda Bizimana Djihad yahise imanuka mu cyiciro cya kabiri.
Iyi kipe iri mu gahinda ko kumanuka mu cyiciro cya kabiri umwaka w’imikino utaha nyamara yo ivuga ko umukino umwe wari usigaye hari icyo wari kuyifasha ikaba yarokoka kumanuka
Waasland Beverein ku mukino wa nyuma yagombaga kuzahura na Gent iri ku mwanya wa nyuma n’amanota 20 ikabanzirizwa na KV Oostende ifite amanota 22.
Bvereren yari ifite imibare y’uko igomba kuzatsinda Gent igategereza ko Oostende itakaza maze bikarangira isoreje ku mwanya uyemerera kuguma mu cyiciro cya mbere.
Mu gihe nta gihindutse Bizimana Djihad ashobora guhita atandukana n’iyi kipe nk’uko aherutse gutangaza ko hari amakipe ari kumwifuza ariko akaba yari agitegereje ko shampiyona irangira akareba niba aguma mu cyiciro cyambere bitabaho akabona gutangira ibiganiro n’andi makipe ari nako yumvikana na Beverein ikabona kumurekura kuko akiyifitiye amasezerano y’umwaka umwe.


text:
Kizito Mihigo (ibumoso) ni umwe mu Batutsi barokotse jenoside FPR irimo gusonga.
Paul Kagame ( iburyo) aramutse yanze gushyikirana akagwa mu ntambara yaba yizize.
Mu Rwanda ibintu bihabera biteye agahinda kenshi. Kuva tariki ya 7 Mata umuhanzi w’icyamamare kandi ukiri mutoya yafashwe na polisi afungirwa ahantu hatabona, amazwa iminsi itatu ntawe umureba ku buryo rwose urupfu rwari hafi. Amaze kumvishwa ko ashobora no gupfa kandi isi igakomeza igatembera, nibwo noneho yashyizwe kuri tortures zikomeye kugira ngo yemere ibyo aregwa byose. Icy’ingenzi mu byaha aregwa ni uko ngo yifuje ko aho kugira ngo habe intambara mu gihugu imara abaturage, ahubwo hapfa umuntu umwe ari we Paul Kagame.
Iyo ukurikiye neza uburyo bivugwa, usanga Kizito atari we ucura wo mugambi ahubwo uwo mugambi ucurwa na Kagame we ubwe. Muti kuki? Impamvu ni uko iri yicwa rya Kagame rivugishwa amatama yombi n’abantu umuntu atanahamya ko babishoboye (iyo babishobora ntaba yarabamarishije ibiziriko), mu by’ukuri rituruka kuko Kagame yanze imishyikirano. Hashize imyaka myinshi Abanyarwanda basaba ko Paul Kagame yakwemera hakaba imishyikirano hagati y’Abanyarwanda igahuza FPR n’abayirwanya, abihayimana, sosiyete sivile, abahagarariye amashyirahamwe y’abakozi n’imiryango itegamiye kuri Leta kugira ngo tuganire ku mateka yacu nta gucengana. Ibi biganiro bitaziguye kandi bizira ikinyoma nibyo byatanga umurongo nyawo w’ubwiyunge bw’Abanyarwanda. Ikibazo rero cyakomeje kuba ingorabahizi kuko Leta ya Kigali yavuniye ibiti mu matwi ikikomereza urugendo nk’aho ntacyo biyibwiye. Hagati aho kandi niko Abanyarwanda b’ingeri nyinshi bakomeje kwicwa urubozo bagafungirwa ubusa, bagatorongezwa, abasigaye bagahindurwa inkomamashyi n’abagererwa mu gihugu cyabo ubu cyigaruriwe n’agatsiko gatoya k’abasirikare bakuriye mu nkambi z’impunzi muri Uganda ndetse n’abandi birirwaga mu mihanda ya Kampala bacuruza ibiyobyabwenge.
Kuba rero bamwe mu Banyarwanda bumva niba ibiganiro binaniranye wenda hari indi nzira banyuramo ndumva bitabazwa bo, ahubwo bikwiye kwirengerwa n’uwanze ko ibyo biganiro bibaho. Gusa rero na none dukurikije amateka yacu ya vuba, gushoza intambara bamwe bavuga ko ngo izaba ngufiya cyane, tuzi neza ko yamena amaraso y’inzirakarengane.( Niyo mpamvu hari amashyaka nk’ ISHEMA abona intambara idakwiye kugirwa priority). Aha niho Kizito Mihigo atuje yatanze igitekerezo ati aho kwitura inabI izo nzirakarengane , ni kuki uwo wanze ko ibiganiro bibaho atari we wabibazwa ariko abandi bakagira amahoro?
Iki gitekerezo cya Kizito rero nicyo ubucamanza bw’u Rwanda bwahereyeho buyicuranga buyica imirya ngo aha ishyano ryacitse umurizo. Gusa mu byerekeye amategeko, nta kimenyetso na kimwe cyerekana ko Kizito atari kugera nyuma akisubiraho mbere y’uko ibyo biba cyane cyane ko nta n’aho agaragaza uko uwo mugambi uzagenda. Paul Kagame nabimenye. Guhera uyu munsi ashatse yakoresha izo nkomamashyi ze z’abacamanza agafunga u Rwanda rwose kuko Abanyarwanda 75 % bamwifuriza gupfa wenyine aho kwanga imishyikirano maze bikaba byabyara intambara izamara abenegihugu. Ese ubundi byaba bitwaye iki niba umuntu umwe apfuye kugira ngo hakire ubuzima bwa benshi? Kagame nawe yagombye kwishimira kuba yapfa ariko agakiza benshi niba ari wo muti wonyine usigaye. Bityo twamwandika no mu gitabo cy’intwari!
Igitangaje si uko Kagame yapfa, kuko n’ubundi twese ntawe utazapfa. Ikindi hari umuntu w’inshuti yanjye uhora atwibutsa ko no hakurya y’urupfu hari ubugingo. Ariko nanone kwambura umuntu ubuzima bihanirwa n’amategeko. Kubitekereza gusa utabishyize mu bikorwa ntacyo byamutwara akaba ariyo mpamvu bidakwiye kugenderwaho ngo umuntu akorerwe dosiye. Igikomeye ahubwo ni iyo igikorwa cyabayeho. Ku itariki ya 1 /10/1990 umutwe w’inyeshyamba wiyise Inkotanyi ukaba wari ugizwe n’abana bakomoka ku wundi mutwe wari wariyise Inyenzi( Ingangurarugo ziyemeje kuba Ingenzi) wagize igitekerezo cyo kwica abanyarwanda bo mu bwoko bw’abahutu. Ntibyahagarariye ku gitekerezo gusa kuko byashyizwe no mu bikorwa. Uyu mutwe wakoze umugambi wo kurasa Habyarimana ndetse ubishyira mu bikorwa. Sijye ubivuga ahubwo abari bahibereye barabyemeza. Ni ukuvuga ko abagize uyu mutwe ntibabaye ibigwari nka Kizito uvugisha umunwa gusa, ahubwo bo babishyize no mu bikorwa maze ku itariki ya 6 Mata 1994 Habyarimana yicirwa hamwe na Ntaryamira. Ibitekerezo n’imipango byashyizwe mu bikorwa nyamara nta wigeze abatunga agatoki kugeza n’ubu. Iryo yicwa rya Habyarimana niryo ryakuruye iyicwa ry’umubyeyi wa Kizito nyamara nta wigeze avugira Kizito uretse kumwambika ishati bakajya bahora bamubwira ngo “iyo shati ntuyanduze nijye wayiguhaye”! Ubonye iyaba na Kagame yarifurije Habyarimana gupfa ariko ntabikore? Wenda miliyoni z’abantu zapfuye ubu ziba ntaho zagiye.
Si Habyarimana wenyine kandi wishwe. Abasenyeri barishwe kandi ntibishwe n’amagambo yo kuri whatsapp na skype. Impunzi i Kibeho zishwe atari internet ikoreshejwe. Impunzi muri Congo zararimbaguwe biturutse mu mugambi wacuzwe ukanashyirwa mu bikorwa.
Icya ngombwa si ugufunga abana ngo batekereje kandi nyamara wirengagije aho ikiganiro cyaturutse. ” Niba Kagame yanze ibiganiro kuki atari we wakwicwa ariko imbaga y’abantu ikarokoka? Ng’ibi ibyo Kizito yavugaga. Niba Kagame ari umugabo yagombye kumva interuro yose atayiciyemo kabiri. Ikindi akiyemeza gushakra igihugu cyose icyiza dore ko akibifitiye Ubushobozi.
Uko mbibona ndasanga urubanza rwa Kizito rutazoroha. N’ubwo bamugumishije muri polisi amasaha arenze ateganywa n’itegeko ndetse bakamujyana mu rukiko ngo yemere bakamusubiza muri polisi aho ahozwa kuri torture, ubu igihe kirageze ngo ashyirwe muri gereza nk’abandi. Aha niho azajya avanwa ajya kuburana. Nagera imbere y’abancamanza urubanza rugiye gutangira mu mizi, Kizito azasobanura iby’iyicarubozo yakorewe ngo abyemere. Aha ni naho azahakana ibyo bamurega byose maze abe ahaye akazi katoroshye ubushinjacyaha ko kwerekana nta shiti ko Kizito yagize uruhare mu iyicwa rya Paul Kagame ritigeze ribaho! Nanone FPR ishobora kumushyiraho akarimi keza nka ka kandi yashyize ku abhutu bakikorera amadosiye ya jenoside ngo aha bazafungurwa bagera hanze bagasubizwamo. Kizito rero ashobora gushukishwa ko niyemera rwose bazamugabanyiriza ibihano maze agataha agasubira mu muryango. Ariko yibuke ko isura ye yamaze guhindana, uretse Imana yonyine niyo twizeye ko itazamuvaho naho abantu bo ntakibafite 100%. Kizito n’iyo yakatirwa amezi 6 gusa azaba afite ubusembwa bumwambura uburenganzira ku bintu byinshi mu gihugu. Ni yo mpamvu buriya ashatse yabona ko nta mnwanya azaba agifite mu gihugu amaze gufungurwa, keretse revolisiyo ya rubanda iri hafi kuba imufunguye.
Aho gutakaza umwanya bacira urubanza inzirakarengane ngo zatekereje, uwafata uwarashe indege ya Habyarimana, uwishe Abasenyeri i Kabgayi n’impunzi i Kibeho, uwafungiye abantu mu buvumo bwa Mahoko muri Kanama… Abo bose ntibatekereje ngo banavuge gusa ahubwo babishyize no mu bikorwa.
Chaste Gahunde


text:
Perezida Trump avuga ko Ubushinwa ‘bwishe ibiganiro’ by’ubucuruzi
Perezida Donald Trump wa Leta Zunze Ubumwe z’Amerika yavuze ko Ubushinwa “bwishe ibiganiro” by’ubucuruzi, amagambo yongereye ubushyamirane mbere yuko impande zombi zikorana inama.
Bwana Trump yavuze ayo magambo mu gihe Ubushinwa buvuga ko buzihimurana “ingamba zo kwihimura za ngombwa” Amerika niramuka yongereye imisoro ku bicuruzwa biva mu Bushinwa.
Bwana Trump yasezeranyije ko ku wa gatanu azakuba inshuro zirenga ebyiri imisoro ku bicuruzwa biva mu Bushinwa bifite agaciro ka miliyari 200 z’amadolari y’Amerika.
- Ubushinwa bushinja Amerika kurata ingufu mu bucuruzi
- Amerika ishinja Uburusiya n’Ubushinwa kunigira Afrika mu madeni
- Ubushinwa bwahigiye kwihimura kuri Amerika
Naho biri uko, biteganyijwe ko impande zombi zihurira mu biganiro bibera muri Amerika kuri uyu wa kane.
Mbere yuko ibi biganiro biba, Bwana Trump yashinje abategetsi b’Ubushinwa kwica ibiganiro ku masezerano y’ubucuruzi Amerika iri gushaka ko ashyirwaho umukono.
Bwana Trump yabwiye abitabiriye inama muri leta ya Florida ijyanye n’ibikorwa byo kwiyamamaza ati: “Bishe ibiganiro… Ntabwo bagomba kubikora. Rero bizabakoraho”.
Yavuze ko impande zombi niziramuka nta masezerano zishyizeho umukono, “nta kibazo gihari na busa cyo kwongeraho arenga miliyari 100 z’amadolari y’Amerika buri mwaka”.
Nta gihe cyari gishize impade zombi zigaragaye nk’iziri hafi kugera ku mwumvikano warangiza intambara y’ubucuruzi.
Hari ingaruka ku bukungu bw’isi
Ariko ku cyumweru gishize, Bwana Trump yatangaje ubutumwa ku rubuga nkoranyambaga rwa Twitter avuga ko muri iki cyumweru azongera imisoro ingana na miliyari 200 z’amadolari y’Amerika ku bicuruzwa biva mu Bushinwa, kandi ko ashobora gushyiraho n’indi misoro mishya.
Nyuma yaho, Robert Lighthizer uhagarariye inyungu z’ubucuruzi z’Amerika yashinje Ubushinwa kwisubiraho mu byo bwari bwemeye bijyanye n’ibiganiro by’ubucuruzi. Ariko yashimangiye ko bigishoboka ko Amerika igirana amasezerano n’Ubushinwa.
Itangazo rya minisiteri y’ubucuruzi y’Ubushinwa rivuga ko Amerika niramuka ishyize mu bikorwa iyo misoro mishya, Ubushinwa nabwo buzihimura bushyiraho imisoro ingana nk’iyo ku bicuruzwa biva muri Amerika.
Impande zombi zisanzwe zarashyiraniyeho imisoro ku bicuruzwa ibarirwa muri za miliyari z’amadolari y’Amerika, ibintu byagize ingaruka no ku bukungu bw’isi muri rusange.
Ikigega mpuzamahanga cy’imari cyavuze ko ugukaza umurego kw’intambara y’ubucuruzi hagati y’Amerika n’Ubushinwa ari kimwe mu “byakomye mu nkokora bikomeye ukwiyongera [k’ubukungu] ku isi” mu mpera y’umwaka ushize.
Iki kigega gitangaza ko ibyo byatumye kigabanya ikigero cyuko giteganya ko ubukungu bw’isi buziyongera muri uyu mwaka wa 2019.


text:
Indirimbo ya Gospel kuri Ester Nish ngo niyo igiye gusozera uno mwaka inyuma y’indirimbo yaheruka gushira ahobona yise waradekonye aho ubona koyariko araririmba abo bose boba bakorera ikintu umuntu bakihinduka munyuma aho yahagaze cane murukundo.
Kubwa Estar Nish ngo umwaka ntiwohera adashimiye Imana na cane cane ko uwo mwigeme muri uno mwaka tugiye kurangiza yamukoreye ibitari bike. Amwe mu majambo azoba agize iyondirimbo akaba aza yamaze kumenyekana nk’uko tubikesha imbuga ziwe asanzwe akoresha.
“Iyo nibutse ko ntiremye nkibuka ko hari uwuduha inkomezi zokubaha yanesheje urupfu n’ukuzimu akagwana intambara ikomeye kubwanje n’ubu akingwanirira, mu mutima numva nuzuye ishimwe nkumva umunezero. Habw’icubahiro Mana muremyi wacu.”
Ayo akaba ari amwe mu majambo azoba ari mu ruririmbo nk’uko biboneka gushika ubu atarashima kuvuga izina ariko mu misi mike rugiye gusohorwa n’uwo mwigeme.
Mwomenya ko uwo mwigeme inyuma yo kuja muri Kenya agakora indirimbo Umbamwo arikumwe na musazawe Kidumu indirimbo twovuga ko ko arinayo yamwugururiye imiryago cane munyuma agahurumbirwa n’abantu batari bake aho yanakoranye indirimbo zitari nke n’abariko barakora muri uno mwaka tugiye gusozera wa 2019.


text:
Tour du Rwanda: Mu Mvura yateje impanuka Umunya-Colombia atwaye agace ka 6
Umunya-Colombia Jhonathan Valencia Restrepo atwaye agace ka 6 ka Tour du Rwanda kavaga mu mugi wa Musanze kagana i Mihanga.
Aka gace kari ku ntera ya kilometero 127 kabaye aka gatatu uyu mukinnyi atwaye kuva iri rushanwa ryatangira. Kiyongereye ku ka Rubavu-Musanze na Kigali-Huye.
N’ubwo nta munyarwanda uratwara agace na kamwe, uyu munsi wabahiriye kuko Mugisha Moïse warushwaga iminota irenga ibiri, yabashije kugabanya iki kinyuranyo.
Ubu ku rutonde rusange, Umunya-Erithrea Tesfazion Natnael ni we uri ku mwanya wabere, Mugisha Moïse ni uwa kabiri.
- Uko abakinnyi basiganwe ku gace ka 6
- Ku rutonde rusange, Umunyarwanda yagabanyije ibihe yarushwaga n’uwa mbere


text:
Banyarwanda, Banyarwandakazi,
Kuri uyu wa kane taliki ya 4 Nyakanga 2019, ubutegetsi bwa FPR-Inkotanyi burangajwe imbere na Pawulo Kagame burizihiza ku nshuro ya 25 icyo bwita “ukwibohora”. Kubera iyo mpamvu rero, mw’izina ry’abagize RUD-Urunana no mu mw’izina ryanjye bwite, ndabagezaho ubutumwa nifuza ko bwafasha mu gusobanukirwa n’icyo leta ya FPR-Inkotanyi yita “kwibohora” ubwo yacuraga inkumbi, igakwirakwiza imiborogo n’umuvu w’amaraso mu Rwanda.
Mu by’ukuri, italiki FPR-Inkotanyi yise umunsi wo kwibuka ukwibohora ntabwo ari byo. Ahubwo, ni umunsi w’ikiriyo mu Rwanda no mu mahanga. Ni umunsi Abanyarwanda n’inshuti z’u Rwanda bibukiraho amarorerwa y’ubwicanyi, kwimamakaza umuco wo kudahana, kuvogera uburenganzira bw’abantu ku mitungo yabo, inda nini no gusahura umutungo wa leta. Icyo FPR-Inkotanyi yita kwibohora; ni umwaduko w’ imiyoborere irangwa n’icyenewabo gishingiye ku bwoko, igisirikare cy’ubwoko bumwe gishinzwe kubungabunga inyungu z’akazu.
Kwibohora Jenerali Kagame ahoza mu kanwa ni iturufu yo guhembera inzangano hagati y’Abahutu n’Abatutsi ku ruhande rumwe, no hagati y’Abatutsi b’Abega n’Abanyiginya ku rundi ruhande. Birakwiye rero ko imvugo y’umunyagitugu tuyisobanukirwa kugira ngo FPR-Inkotanyi idakomeza kuturangaza. Nibyo koko Kagame n’ibyegera bye bateye u Rwanda bavuga ko bashaka demokarasi, kubahiriza uburenganzira bw’ikiremwamuntu, gucyura impunzi no guteza imbere ubukungu mu Rwanda. Ibi ntabwo aribyo kuko impunzi nyinshi zo mu 1959 ziracyari mu mahanga. Nk’uko tutahwemye kubigarukaho, inyota y’ubutegetsi, kugarura ingoma isa n’iya Cyami no kuniga demokarasi mu Rwanda niyo migabo n’imigambi Inkotanyi zari zifite ubwo zateraga u Rwanda kuwa 1/10/1990
Banyarwanda, Banyarwandakazi,
N’ubwo ubutegetsi bwa FPR-Inkotanyi ntacyo budakora ngo busibanganye ibimenyetso by’amarorerwa bakoze, ntawe utazi ko aho ingabo zayo zanyuze hose mu Rwanda zagiye zica Abatutsi, Abahutu n’Abatwa. Inkotanyi zakoze ubwicanyi nyambukamipaka kuko zakomeje zikagera no muri Republika iharanira Demokarasi ya Kongo (DRC) zica kandi zisahura imitungo ya leta n’iyabantu ku giti cyabo. Ubu bwicanyi n’ubusahuzi zatangiye muri 1996, na magingo aya birakomeje muri icyo gihugu cy’abaturanyi, mu gihe zikomeje kwica inzirakarengane mu Rwanda no mu bindi bihugu duhana imbibe, ndetse no mahanga ya kure.
Birakwiye rwose ko FPR-Inkotanyi ivana imvugo ya demokarasi mu magambo yayo kuko itaberanye n’ibikorwa byabo. Demokarasi yo ntayo mu Rwanda kuko ugerageje kuvuguruza FPR-Inkotanyi yicwa urubozo cyangwa se akaba mu gihugu nta gikorwa ashobora kwikorera.Ubutabera ntibubaho ni kw’izina guza. Ibinyamakuru biriho, ariko n’imizindaro y’ubutegetsi kuko ibyinshi bicungwa kandi bigakorera ubutegetsi. Amashyaka arahari kw’izina gusa kuko ni udukingirizo twa FPR-Inkotanyi. Itegeko nshinga ritorwa uko Pawulo Kagame abishatse. Ibisahiranda bimwegereye bimubonamo umucunguzi wo kubikingira ikibaba ategeka kugeza apfuye. Ubukungu bufitwe na FPR Inkotanyi ikoresheje ibigo bicungwa n’abashumba bayo ku buryo abagize agatsiko ka FPR-Inkotanyi aribo bafite ubukungu bw’igihugu mu ntoki. Murumva rero ko ibyo ataribyo byo kubohora Abanyarwanda.
Abayobozi b’U Rwanda rwa none ntabwo bitaye ku baturage. Biratangaje kuba umukuru wa FPR-Inkotanyi, Pawulo Kagame agendera mu ndege eshatu ze bwite akodesha u Rwanda. Abana be n’abana bafite ababyeyi bagize agatsiko biga mu bihugu by’amahanga noneho bene ngofero bagashakiriza mu Rwanda aho ireme ry’uburezi riri hasi cyane kandi banarangiza kwiga ntibabone akazi. Umutungo w’U Rwanda ushingiye ku mafaranga bahabwa na ba Mpatsibihugu batanga n’imitungo isahurwa muri Republika iharanira Demokarasi ya Kongo. Nibareke kubesha amahanga rero ngo bateye imbere mu gihe uwo mutungo usahurwa ujya mu mahanga aho abana n’abagore b’ibikomangoma baguriwe amazu bakaba batuyeyo biyita impunzi.
Banyarwanda, Banyarwandakazi,
Ubukene Buravugiriza mu Rwanda. Niyo mpamvu tuvuguruza ibinyoma ngo U Rwanda ni “Singapour y’Afrika”. Ntabwo aribyo kuko iyo urenze umugi wa Kigali ubona ubukene budasanzwe. Abana baragwingiye, inzara iranuma kuko agatsiko kari ku butegetsi kambuye abaturage ubutaka bwabo gashyiramo inka zako. Ubundi kagategeka abaturage guhinga igihingwa kimwe gusa noneho cyakwera, agatsiko kakagurisha umusaruro. Ibi ntabwo ari ibirango bya demokarasi aho abaturage bamburwa uburenganzira ku masambu biguriye cyangwa barazwe n’ababyeyi babo. Ahubwo, igihe ni iki kugira ngo Abanyarwanda bibohore ny’ukuri ingoyi n’ikiboko byagarutse mu Rwanda nyuma y’imyaka 57 rusubiranye ubwigenge. Nimucyo twegerane tujye inama kugikwiye gukorwa kuko ejo heza h’u Rwanda ntawe uzahategura atari twebwe ubwacu.
Muri RUD-Urunana ntabwo twemeranya na Jenerali Kagame aho abeshya ko FPR-Inkotanyi yabohoye u Rwanda, ihagarika genoside ngo igeza abaturage ku iterambere rirambye. Ibi ntabwo aribyo kubera ko ubwicanyi bwabaye mu Rwanda kuva taliki ya mbere ukwakira 1994 kugeza magingo aya, ni igikorwa cya FPR-Inkotanyi. Niyo mpamvu dusanga imikorere ya Jenerali Kagame ikwiye kutubera isomo rikomeye kugira ngo impinduramatwara yimirijwe imbere izaze koko yinjira mubyo Abanyarwanda biteze. Impinduka Abanyarwanda bashaka, ni ukongera kugira ijambo bakitorera abayobozi bavugisha ukuri, bakabaha inshingano kandi bakagira uburenganzira bwo kunenga no gushima imikorere y’abo bayobozi. Mu gihe abayobozi bateshuka ku nshingano, Abanyarwanda bakabasimbuza abandi (Social Contract). Ni ngombwa ko abateganya kubohora u Rwanda bya nyabyo bazirikana ubu buryo bwo gushyira inyungu z’abaturage imbere no kubaha umwanya mu guhitamo inzira y’amajyambere ibabereye. Ntabwo byakomeza gufatwaho ukuri ko Kagame yamena amaraso akayajambagiramo afata ubutegetsi yarangiza ngo yabohoye igihugu!.
Kubohora Abaturage ni Ukubaka Ubumwe Hagati Yabo (National Cohesion and the Unity of Purpose)
Ivangura ry’amoko ryahawe intebe. Igisilikare kiyobowe n’Abatutsi b’indobanure kuko Abatutsi bose badafite uruhare mu butegetsi no mu bucuruzi kuko nabo akarengane kabariho. Ni kimwe n’uko hari Abahutu b’udukingirizo bari mu myanya y’ubutegetsi batagira ijambo ahubwo barangajwe imbere n’imbehe z’inyungu bwite.
Ikibazo kiri hagati y’Abanyarwanda ni uko abo Batutsi b’indobanure aribo bahiga bukware bene wabo b’Abatutsi bashyira mu gaciro, ba bandi bemera ko ikitwa kubohora U Rwanda cyasenye ubumwe bw’Abanyarwanda. Izo ndobanure nizo zirwa zihiga Abatutsi banze gushyigikira Jenerali Kagame muri gahunda yo kubeshya, kurenganya, kwica, no kwiba izuba riva. Ku rundi ruhande, Abahutu b’inkomamashyi biyemeje gushyigikira Kagame mu kwanduza isura y’Umuhutu mu Rwanda no mu mahanga. Aba bayobozi bahawe imyanya i Kigali no hirya no hino mu Ntara n’imizindaro ivuga ibyo itemera mu buryo bunyuranye n’indangagaciro umuyobozi yakagombye kugira. Aba ntacyo bazageza ku Rwanda. Turangajwe imbere n’u Rwanda rwejo rwazagira abayobozi barwibonamo aho kwibona mu dutsiko tw’amoko. Dukeneye inzego z’ubutegetsi zihamye ziyobowe n’Abanywanda bigenga mu bitekerezo kandi baha agaciro ikiremwamuntu.
Nimucyo dusezerere FPR-Inkotanyi n’ubutegetsi bwayo bubi butigeze bubaho mu Rwanda. No ku ngoma ya Cyami, siko byahoze. Nubwo umwami yicaga agakiza, Abanyarwanda baratungaga, bakorora, bagahinga imirima ya base na ba sekuru. Kuri iyo ngoma, habayeho Rucunshu igihe Abega batsembatsembaga Abanyiginya, habaho uburetwa, habaho ubuhake. Abakoloni baje, hiyongeraho shiku n’ikiboko. Revolisiyo mpinduramatwara yo muri 1959 yari yasezereye iyo miyoborere. Ariko uyu munsi iri kwigaragaza mu yindi sura. Hadutse ubudehe buvangura Abaturarwanda, haza imiryango idaharanira inyungu ivangura Abanyarwanda nka Ibuka, AVEGA ,CNLG, na FARG. Iyi miryango ikomeje gusenya ubumwe bw’Abanyarwanda. Ibi byose nitwe ubwacu Abanyarwanda tuzabihindura.
Imana ikomeze iduhe umugisha.
Bikorewe i Washington, DC, kuwa 4 Nyakanga 2019
Dr. Jean-Marie Vianney Higiro
Umuyobozi w’Urunana rw’Abaharanira Ubumwe na Demokarasi (RUD-Urunana)
Rally for Unity and Democracy /Ralliement pour l’Unite et la Democracie


text:
Abanyagihugu baracyasaba bakomeje ko leta y’Uburundi igirana ibiganiro n’abatavuga rumwe nayo kugir ango babone amahoro.
Baracyashima kandi ibihano Perezida wa Leta zunze ubumwe z’Amerika, Barack Obama, yafatiye bamwe mu bategetsi n’abahoze ari abategetsi mu Burundi.
Gusa, Abarundi basanga bidahagije. Bumvikanisha ko abo bantu bari bakwiye no kubuzwa gusohoka mu gihugu cyabo, ndetse n'imitungo yabo iri i hanze y’igihugu ikagarurwa kugira ngo igaburire abanyagihugu.
Ibyo ni ibyatangajwe mu kiganiro Murisanga cyayobowe n'umunyamakuru w'Ijwi ry'Amerika Thomas Kamilindi kuwa gatandatu tariki ya 28 y'ukwezi kwa cyenda mu 2015.


text:
Umuvugizi wa Perezida wa Gabon yanyomoje abaherutse gutangaza ko Perezida Bongo yapfuye bikagirwa ibanga avuga ko arebye cyane ariko atari nka mbere.
Ni mu gihe hamaze iminsi ibihuha ku buzima Perezida Bongo w’imyaka 59, aho bamwe bavuga ko afite indwara yaturutse ku ndwara y’umutima.
Ari kuvurirwa muri Arabia Saudite, uburwayi bwaturutse ku munaniro ukabije bwo guturika imitsi y’ ubwoko.
Umuvugizi we Ike Ngouoni yavuze ko perezida Bongo arimo koroherwa ku mpande zose.
Ngouoni ntaho yigeze avuga ko Perezida Bongo arwaye umutima, ahubwo yavuze ko ava amaraso bigasaba abaganga kumwitaho.
Ali Bongo yasimbuye ku butegetsi se Omar Bongo mu 2009, wari uyoboye iki gihugu cyo mu burengerazuba bwa Afrika imyaka irenga 40.
Muri 2016 yatsinze amatora ya kabiri yaranzwe n’imvururu no gushinjanya ubujura bw’ amajwi. Muri iyi minsi Bongo ari kuvurirwa muri Arabia Saudite, Riyadh, utavuga rumwe na Leta muri Gabon Jean Ping, yongeye kwemeza ko ari we yatsinze amatora.
Mu mpera z’ icyumweru gishize ikinyamakuru cyo muri Gabon cyahagaritswe amezi atatu kubera ko cyanditse ko igihugu kidafite ukiyoboye kandi ko ahubwo Minisitiri w’ Intebe yagirwa Perezida w’ inzibacyuho.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
RDC : Félix Tshisekedi ni we watsinze amatora bidasubirwaho
Urukiko rushinzwe kugenzura iyubahirizwa ry’itegekonshinga rwemeje bidasubirwaho ko Félix Tshisekedi ari we watsinze amatora aheruka kuba muri Repubulika Iharanira Demokarasi ya Congo.
Urwo rukiko rwemeje amajwi yatangajwe na Komisiyo y’Amatora muri icyo gihugu (CENI), amajwi agaragaza ko Félix Tshisekedi ari we Perezida mushya wa Congo, nyuma yo kwegukana intsinzi y’amajwi 38,57%.
Urukiko rushinzwe kugenzura iyubahirizwa ry’itegekonshinga rwatangaje ko umukandida Martin Fayulu yaje ku mwanya wa kabiri n’amajwi 34,83% , Emmanuel Ramazani Shadary aza ku mwanya wa gatatu n’amajwi 23,81%.
Inkuru ya Radio Okapi ivuga ko ibyatangajwe n’urukiko rushinzwe kurengera itegekonshiga ari byo bya burundu bigaragaza uko amatora yagenze muri Repubulika Iharanira Demokarasi ya Congo.
Urwo rukiko rutangaje icyemezo cya nyuma cy’ibyavuye mu matora nyuma yo gusuzuma ibirego byatanzwe n’abakandida babiri ari bo Martin Fayulu watanzwe n’ihuriro ry’abatavuga rumwe n’ubutegetsi ndetse n’ikirego cya Théodore Ngoyi, umukandida wigenga.
Bombi bari bateye utwatsi ibyavuye mu matora by’agateganyo, ariko urwo rukiko rusanga ibirego byabo nta shingiro bifite.
Félix Tshisekedi atorewe manda y’imyaka itanu, akaba abaye perezida wa gatanu wa Repubulika Iharanira Demokarasi ya Congo. Asimbuye Joseph Kabila uri ku butegetsi kuva tariki 26 Mutarama 2001.
Ingengabihe y’amatora iteganya ko umuhango wo kurahira uzaba ku wa kabiri tariki 22 Mutarama 2019.
Izaba ibaye inshuro ya mbere muri icyo gihugu haba ihererekanyabubasha mu mahoro hagati ya perezida mushya n’ucyuye igihe kuva cyabona ubwigenge tariki 30 Kamena 1960.
Abandi baperezida bayoboye Congo :
Perezida wa mbere wa RDC yabaye Joseph Kasa-Vubu wayoboye Congo guhera tariki 30 Kamena 1960, igihugu kikimara kubona ubwigenge.
Yakuweho tariki 24 Ugushyingo 1965 ahiritswe n’igisirikari cyari kirangajwe imbere na Joseph-Désiré Mobutu Sese Seko Kuku Ngbendu Wa Za Banga. Kuri iyo tariki ya 24 Ugushyingo 1965, Mobutu yahise atangaza ko ari we Perezida wa Repubulika.
Nyuma Mobutu yaje gutegura amatora yabaye mu 1970 ayatsinda nta mbogamizi, dore ko ari na we wari umukandida rukumbi ahagarariye ishyaka MPR (Mouvement populaire de la Révolution).
Perezida Joseph-Désiré Mobutu na we yavuye ku butegetsi ahiritswe n’ingabo zari zigometse ku butegetsi tariki 17 Gicurasi 1997, icyo gitero kikaba cyari kiyobowe na Laurent-Désiré Kabila.
Umubyeyi n’umwana we barasimburanye (Kabila père et Kabila fils)
Kuri iyo tariki ya 17 Gicurasi 1997, ubutegetsi bwa Mobutu bwageze ku iherezo asimburwa na Laurent-Désiré Kabila wamuhiritse. Laurent-Désiré Kabila yayoboye imyaka ine, ava ku butegetsi yishwe arashwe tariki 16 Mutarama 2001.
Laurent-Désiré Kabila yasimbuwe n’umuhungu we Joseph Kabila Kabange warahiye tariki 26 Mutarama 2001. Joseph Kabila yakomeje kuyobora igihugu afatanyije n’abamwungirije bane nk’uko amasezerano yashyiriweho umukono i Pretoria muri Afurika y’Epfo muri 2002 yabiteganyije.
Muri 2006 habaye amatora ya mbere muri icyo gihugu, Joseph Kabila yegukana intsinzi mu matora yari ageze mu cyiciro cya kabiri, ahigitse Jean-Pierre Bemba bari bahanganye.
Muri 2011, Joseph Kabila yiyamamarije indi manda atsinda ku ikubitiro mu cyiciro cya mbere atsinze muzehe Etienne Tshisekedi waranzwe no guhangana igihe kirekire n’ubutegetsi bwa Joseph kabila na se, nyuma aza kwitaba Imana inzozi ze zo kuyobora Congo atazigezeho.
Icyakora kuri iyi nshuro umuhungu we Félix Tshisekedi abashije kubigeraho, bikaba biteganyijwe ko azatangira kuyobora tariki 22 Mutarama 2019 akimara kurahira.
Ibitekerezo ( 1 )
Jye niyo byagenda bite sinajya muli Politics.Niyo wampa kuba Minister cyangwa Military general.Impamvu nuko iteka nawe ushyigikira ayo manyanga.Urugero,buriya ministers na generals ba Kabila nabo bashyigikiye buriya bujura bw’amatora,kubera kwishakira umugati.Muli make,ufata president nk’imana yawe.Nyamara Imana itubuza gukora amanyanga cyangwa gushyigikira abakora amanyanga.Twagombye kujya ku ruhande rw’Imana,aho gutinya abantu.Niyo mpamvu abantu benshi badashobora kujya muli politics.Bahitamo kwanga gukora ibyo Imana itubuza,aho gushaka umugati ushyigikira amanyanga .Nkuko bible ivuga ahantu henshi,Imana izaha gusa abayumvira ubuzima bw’iteka muli paradizo kandi ibazure ku munsi w’imperuka.


text:
Umuhanzi, umuhimbyi kandi ujya anasubiramo indirimbo z’abandi neza Paggar Glésard yavutse mu mwaka wa 1981 avukira i Kigali mu Rwanda. Mu muryango we ninaho yakuriye aho Kigali mu buzima bwe bw’ubwana nkuko yabidutangarije. Aririmba indirimbi zigendanye n’ubuzima busanzwe, ziba zuzuyemo byiyumviro byinshi nkandi zifasha uzumva kuruhuka no kunezerwa.
Nkuko yabidutangarije ubwo twaganira, Paggar yatangiye kwandika indirimbo ku giti cye mu mwaka wa 2001, icyo gihe akaba yarakoranye gato n’umuhanzi w’umunyarwanda Jerome Paterson n’itsinda rye ryitwa Mecson World. Nyuma Paggar yage gushinga afaanyije na bagenzi be Orchestre ya Gatenga bise Imena II, ibyo biba mbere yuko yerekeza ku mugabane w’u Burayi aho yakomeje n’umuziki ugezweho kandi nanubu agikora nkuk yabidutangarije.
Paggar yatangiye ubuzima bwo kuririmba akiri mutoya nkuko yabidutangarije, ku mwaka umunani y’amavuko (8 ans) nibwo yatangiye guhimba no kuririmba, icyo gihe akaba yarakoranye indirimbo nyinshi n’abahanzi bakoranaga muriyo mwaka mbere yuko atangira kuririmba ku giti cye wenyine nk’umuhanzi wigenga (carrière solo).
Kuri alubumu ye yise "L'amour en Decémbre " inaboneka kuri interinete ku mbuga zitandukanye harimo Youtube, Dailymotion, Myspace n’izindi mbuga zihuza abantu benshi kuri interinete, hariho indirimbo yinshi nka « Aime-Moi », « Au-delà de la mer », « L'hiver Dernier », « Loin de Mon Natal » n’izindi zitandukanye. Hagati y’umwaka wa 2006 na 2009, uyu muhanzi yashoboye kugaragara kuma scènes akomeye nkuko yabidutangarije, harimo nkiyo muri HIFA (Harare International Festival and Arts) yabereye muri Zimbabwe, nizindi nka Lac of Stars.
Mu gusoza ikiganiro gito twagiranye akaba yadutangarije ko akomeje nubuhanzi kandi abona impano ye iri kugenda ikura. Nubwo kandi ngo ari ku mugabane w’u burayi buri gihe atekereza ku gihugu cye akanakurikira ibihabera cyane ibijyanye n’ubuhanzi, itangazamakuru n’ibidni bigendanye n’imyidagaduro.


text:
Leta ya Wisconsin isabwa kwongera guharura amajwi
Donald Trump yarushije amajwi make cane uwo bahiganwa muri leta ya Wisconsin, ariko umugambwe Green Party wasavye ko amajwi yosubigwamwo kwihwezwa neza.
Umugambwe Green Party wizeye kandi gusaba ko amajwi asubiramwo guharurwa mu ma leta ya Pennsylvania na Michigan.
Uwari umukandida ku ruhande rwa Green Party, Jill Stein, bivugwa ko yifuza kumenya neza nimba ata busuma bwakoreshejwe muguhindura ibiharuro muri za mudasobwa mu ntumbero yo guha amahigwe menshi bwana Trump.
Ivyavuye mu matora vyoca bihinduka muri ayo ma leta uko ari atatu, ariko abihweza utuntu n'utundi bavuga ko bigoye kugira ngo bishoboke guhinduka.


text:
Tagged: Abel Kandiho, Alexis Nyamwasa, Alexis Rudasingwa, Ali Abdul Karim, Alphonse Monako, bateruzi bibindi, bayoboke ba RNC, Ben Rutabana, Bwongereza, Byagatonda John, Charlotte Mukankunsi, Church of God, CK Asiimwe, CMI, Emile Rutagengwa, Evariste Gashongore, FDLR, FDU, FDU -Inkingi, FLN, Frank Ntwali, Frex Mwizerwa, Gayaza, ikibuga cya Uganda, Ikiryabarezi, Janvier Batungwanayo, Jarvis Condo, jean marie micombero, kayumba nyamwasa, Kazigaba Andre, Lea Karegeya, mu Bubiligi, mukaKaregeya, muri CMI, Niragire Solange, Ntamushobora Epimaque, Nyarwaya Dick, Nzabandora Mohamedi, Pastor Evariste Gashongore, Perezida Museveni, Prossy Bonabaana, Revocat Karemangingo, RNC, Rosette Kayumba, RUBANDA, Rugema Kayumba, Rukundo Patrick, Serge Ndayizeye, South Africa, Sulah Nuwamanya, Tombora, Tuyisenge Peter, Uganda, umunyarwanda, Umuteruzi w’ibibindi
- This topic has 1 reply, 1 voice, and was last updated 1 month ago by Rwanda.
-
AuthorPosts
-
April 2, 2020 at 6:15 pm #204359Rwanda
Abambari ba Kayumba Nyamwasa ibugande bakoze inama ya RNC ku cyumweru taliki ya 29 Werurwe 2020, iyo nama yongeye kubera I Gayaza iyoborwa na Pastor Gashongore Evariste , umwambari wa Kayumba wiyemeje kuba nka cya kirondwe cyasigaye kuruhu kandi inka yariwe kera. Burya ngo ibisa birasabirana koko Evariste Gashongore , kimwe na Kayumba batunzwe no gucuza rubanda utuntu twabo dore ko Gashongore nawe atunzwe n’amaturo y’abayoboke ava mu rusengero rwa Church of God.
Ku murongo w’ibyigwa muriyo nama hari :
1.Kumenya utanga amakuru yibiva munama zabo
2.Gutegura inama ya telconference hagati ya Frank Ntwali, Epimaque Ntamushobora , Bonabaana proosy na Nuwamanya sula hamwe n’abaturage. Iyo nama iteganyijwe kuzaba kuruyu wakane tariki 2/4/2020.
3.Gufata ingamba zo guhashya abatavuga rumwe na Kayumba bari muri Uganda.
Inama yatangiye Evariste Gashongore n’abandi bishimira izamuka mu ntera rya Abel Kandiho na CK Asiimwe bagizwe Generali Majoro na Generali de Brigade byumwihariko. Kuriyo ngingo Evariste yatangarije abayoboke ko izamurwa mu ntera ryabo bagabo bombi ari ikimenyetso simusiga ko bashyigikiwe ndetse ko ntanuzabakoraho kuko barinzwe.
Sulah Nuwamanya
Prossy Bonabaana
Avuga ko ibyo bikwiye kubaha imbaraga zo kwigarurira icyo yise ikibuga cya Uganda . Habayeho kwishima kuri abo bayoboke ba RNC ndetse bafata umwanya ngo wo gushima Imana kwizamurwa rya Kandiho na CK Asiimwe bemeza ko arigihembo cy’Imana yakoreye muri Perezida Museveni, ndetse iyo Mana ngo ibagororeye, ibashimira ibikorwa byabo mu guhashya uwo bita umwanzi ariwe Leta y’u Rwanda. Bamwe mu bafashe ijambo nka ; Byagatonda John, Nzabandora Mohamedi na Rukundo Patrick bagaragaje ko bahangayikishijwe n’amacakubiri ari mwihuriro ndetse basaba kubabariza Kayumba icyo ateganya gukora ngo uwo mwiryane urangire.
Gusa basubijwe ko umuti warangije kuvugutwa ndetse ko mu nama yo kuwa Kane , Frank Ntwali azabigarukaho birambuye. Yababwiye ko mu ngamba zihuse bafashe, ari uko bagomba gutanga amazina y’abatabashyigikiye kwa Sula na Prossy nabo bakayageza muri CMI , ati ubu CMI yose niyacu turayifite kandi nayo iturinyuma mbese “ni nkaho umukuru wacu Kayumba ariwe uyikomandinze aho ari South Africa”. Abaraho bose bahise bakoma mu mashyi y’urufaya.
N’ubwo Kayumba akomeje kwidegembya akora amanama muri Uganda, ibintu si shyashya usibye Sula na Prossy nabo benshi muri yo nama batavugwaho rumwe nabo dore ko umugore witwa Niragire Solange yahagurutse ati : “Ariko abo ba Sula na Prossy ko arabagande mukaba mu komeza kubaduciriraho kandi tuzi neza ko hari abanyarwanda benshi bari muri Uganda bakora neza akazi ni kubera iki ? gusa yahise asisibiranywa ntiyahabwa igisubizo.
Kayumba amerewe nabi kwisi yose si muri Uganda, n’ahandi ruragurumana, urugero ni muri Canada, uramutse uri umunyarwanda ukabyara umwana ukamwita “Kayumba” ntawa guha impundu ndetse ngo aze no mu mubatizo we , mu Bubiligi ni uko nta muyoboke Kayumba asigaranye usibye Kanyombya uzwi nka Alexis Rudasingwa nawe kandi arabizi ko Kayumba, atakimwizera bityo nawe ntakivuga, ngo Kayumba yabwiye abantu be ko Rudasingwa yamubeshye ko yabaye umusilikare, amubeshya n’ ubwoko bwe, ariko Kayumba aza kuvumbura ko ari umuhutu [ w’Umuteruzi w’ibibindi ] kuva ubwo ntamwemera gusa kubera amaturo amuha no kubera ko atize akumva kwitwa umuhuzabikorwa mu Bubiligi ari nkaho ari Perezida.
Undi ni Micombero JMV we yavuye muri RNC rugikupita ndetse yagiye yanga guhura na bateruzi bibindi ba Kayumba nka Jarvis Condo na Nayigiziki inshuro zose baje mu Bubiligi ndetse akaba yara nabiyamye kutamushyira muri Komite yabo. Kuri Micombero birumvikana nk’umuntu wari ufite byinshi ahuriyeho na Ben Rutabana cyane cyane ubucuruzi bwa mahirwe benshi buzwi nka Tombora cyangwa Ikiryabarezi.
jean marie micombero
Mu Bwongereza RNC isigaye mu kanwa ka Nyarwaya Dick alias Ali Abdul Karim umuzamu w’inzu ya Kayumba na Ntamushobora Epimaque umuteruzi w’ibibindi, akaguru kamwe kaba kari muri FDU -Inkingi akandi muri RNC.
Ali Abdul Karim
Amerika ho Kantano Serge Ndayizeye, asigaye wenyine nk’umushwi wintabwa gusa kuri Serge icyo ahuriyeho na Kayumba ni Cash, Serge ibye ni Monde ya Benefice nka yandirimbo ya Koffi Olomide igihe cyose Kayumba azabura icyo amuha ngo nawe ajye kwigurira indaya dore ko Lea Karegeya yamukatiye muri iyi minsi kubera gushwana na Kayumba naho ubundi Serge niwe wari warabaye umupfubuzi kwa Lea, gusa umunsi Kayumba yabuze icyo amuha ntazamenya uko byagenze.
Serge Ndayizeye [ Kantano]
Charlotte Mukankunsi we akina izo mukirere dore ko yigererayo kwa Museveni azi neza imiziro Kayumba afite ikimubeshejeho muri RNC ni uguteganya ko azayiyobora , Uganda nayo ngo yazamugeza k’ubutegetsi ngo akaba Perezida ngo iryo niryo sezerano afitanye n’Imana. Ahandi muri Afurika naho ni kimwe RNC muri Zambiya ntacyo ihakura, isigaranye Tuyisenge Peter nawe wirirwa yububa, Mozambique n’ubwo ibafite, imitima yabo na roho byibereye kuri FDLR na FLN nabyo biri mu marembera.
Abantu nka Revocat Karemangingo, Alphonse Monako, Alexis Nyamwasa, Janvier Batungwanayo , Kazigaba Andre wahoze ari umuhesha w’inkiko akiba, agatoroka abo bose nabaheza nguni, kuribo RNC ni agakingirizo . Muri Afurika y’Epfo ho nagahoma munwa , aho bukera umenya Kayumba azanahatoroka kuko ahaboneye ishyano.
Aha muri Afrika y’epfo Kayumba bamuvuyeho nta muyoboke wanamuha n’amazi yariba n’uwari asanzwe ari umufasha we mu busaswa ariwe Emile Rutagengwa ubu nta ninyinya yamwereka ,
Rosette Kayumba arirya akimara na muramu we nabandi nka babiri [2] nabo babaye nka rwarurondwe rwumiye k’uruhu… Ngayo aya Kayumba, usigaye yicira inda kurwara . Ese mama ko yagiye yigamba kuzamura Abel Kandiho wa CMI mu ntera ubu haricyo undi azakora ngo amwiture ineza, azamure agatwe?
nyamara bizwi neza ko abongabo ba Kandiho, CK Asiimwe na Frank Ntwali aribo Kayumba yakoresheje mu kurigisa Ben Rutabana na Frex Mwizerwa, ariryo pfundo ry’umwiryane n’amacakubiri nk’uko mukaKaregeya aherutse kubivuga. Uyu mwirya uri hose kandi urakomeje kuko muri Norvege nka Rugema Kayumba alias Gafirifiri umukongori we yahisemo kujyana agahinda ke muri FDU. Ubu ntashobora gukandagiza ikirenge i Bugande gusura umwinjira we Peace kubera amarorerwa yahakoreye ubu ntiyemerewe kugenda. Erega umuzimu wa Ben Rutabana urabasiga kubuce.April 26, 2020 at 6:10 pm #204378Rwanda
FDLR yagabye igitero ku barinzi ba Pariki
Ku munsi w’ejo ahagana saa tanu z’amanywa, FDLR yagabye igitero ku barinzi ba Pariki bakorera Ikigo gishinzwe kubungabunga Pariki ya Virunga (Congolese Institution for the Conservation of Nature) muri Repubulika iharanira Demokarasi ya Kongo, mu karere ka Rutshuru bica abarinzi ba Pariki 12. FDLR yabishe mu bugome bw’indengakamare kuko hari n’abatwitswe, bivugwa ko bari bafite umujinya kuko bagabweho ibitero na FARDC.
Mu ijoro rya tariki ya 5-6 Ukuboza 2019, FDLR yagabye igitero mu Kinigi bica abaturage 14 mu gasanteri k’ubucuruzi ka Kajagari, aba bagizi ba nabi bicaga abaturage bakoresheje intwaro gakondo zirimo amasuka n’amakoro bakubitaga abantu mu mutwe.
Nyuma yo gutabwa muri yombi, abarokotse ikibatsi cy’Ingabo z’u Rwanda bavuze ko ari abo mu mutwe wa RUD Urunana,Umutwe ugizwe n’inyeshyamba z’Abanyarwanda biyomoye mu mutwe wa FDLR nawo urwanya leta y’u Rwanda bari bayobowe na General Jean Michel Afurika waje kwica nyuma yiki gitero.
Byaje kugaragara ko FDLR ifitanye umubano na Leta ya Uganda bigakorwa binyujijwe k’Umunyamabanga wa Leta muri Minisiteri y’Ububanyi n’Amahanga ya Uganda ushinzwe ubutwererane mu karere, Philemon Mateke.
Hakizimana Emmanuel ukomoka mu Karere ka Kirehe, wari mubagabye icyo gitero yavuze ko bahagurutse muri Kongo ari 45 kandi we yinjiye muri RUD Urunana muri Werurwe 2018 anyuze muri Uganda, aho yari ahamaze imyaka ibiri. Ngo yerekeje muri Repubulika ya Demokarasi ya Congo yizejweyo akazi, agezeyo ashyirwa muri uwo mutwe wiyomoye kuri FDLR.
Ngo bari bahawe ubutumwa bwo gufata igihugu, bagenzi babo ngo basigara inyuma. Ngo bibumbiye hamwe ari imitwe yitwaje intwaro irimo FDLR FOCA, RUD Urunana n’abandi harimo na RNC. Nyuma yo kwica abaturage mu Kinigi no gusahura ibyo bacuruzaga bakabirya, bagiye mu ishyamba hafi aho bicara mu gikundi, bashiduka RDF ibagezeho.
Hakizimana ati “Njye ahangaha ntabwo nari mpazi, ariko kuri iyi saha ndimo kugenda mpamenya. Mu bari badukuriye bose nta n’umwe tukiri kumwe, kereka bamwe babaye abagenzi. Ariko nanjye kuri iyi saha ndashima Imana kuba ngihagaze ahangaha, ariko icyaha cyarakozwe.”
Tugarutse ku gitero cy’ejo muri Kongo, ingabo zicyo gihugu FARDC zatangaje ko zakurikiranye aba barwanyi bakabasha kwicamo bane bakabaka n’ibikoresho.
-
AuthorPosts
- You must be logged in to reply to this topic.


text:
Congo-Brazza: Umuhanzi Aurlus Mabélé yishwe na COVID-19
Umuhanzi ukomoka muri Repubulika ya Congo- Brazzaville Aurlus Mabélé wabaga mu Bufaransa yishwe na COVID-19. Yari afite imyaka 67 y’amavuko. Ni umwe mu bahanzi b’Africa bamenyekanye cyane mu myaka ya 1980 na 1990. Yabaga mu Bufaransa.
Abo mu muryango we n’abakunzi be batangaje ku mbuga nkoranyambaga ko yishwe na coronavirus.
Abafana be bamwitaga umwami w’injyana ya Soukous, iyi ikaba ari injyana yo muri Repubulika iharanira Demukarasi ya Kongo ikundwa henshi muri Africa.
Umukobwa we yitwa witwa Liza Monet nawe usanzwe ari umuhanzi mu Bufaransa yavuze ko yababajwe n’urupfo rwa Se wahitanywe na coronavirus.
Ati: “ Ubu mfite agahinda kenshi k’uburyo ntawampoza.”
Inshuti ye kandi isanzwe ikorera mu itsinda yashinze ryitwa Loketo yitwa Mav Cacharel nawe yanditse kuri Facebook ko Mabélé yishwe na coronavirus.
Ku rundi ruhande ariko usanzwe akurikirana ibikorwa bya Mabélé witwa Jimmy Ouetebou yabwiye BBC ko atakwemeza ko Mabélé yazize coronavirus kuko n’ubundi ngo yari asanganywe ibibazo by’ubuzima harimo uburwayi bw’igihe kirekire.
Mabélé, amazina ye nyayo ni Aurélien Miatsonama, akomoka muri Congo-Brazzaville ariko muri 1980 yimukiye mu Bufaransa.
Ni umwe mu bahanzi bakomeye ba Africa yo mu nsi y’ubutayu bwa Sahara akaba ari umwe mu batangije kandi bamenyekanisha ku isi injyana ya soukous.
Imwe mu ndirimbo ze zakunzwe kurusha izindi ni iyo yise Embargo.
Umva indirimbo ‘Embargo’
Jean Pierre NIZEYIMANA
UMUSEKE.RW


text:
Abayoboke b’ishyaka rya CNL bakomeje gufungwa ubutitsa mu Burundi kubera ko birwanyeho mu gitero baherutse kugabwaho n’Imbonerakure zabateze bagiye mu munsi mukuru bakazikubita bikaviramo 4 gukomereka.
Ikinyamakuru SOS Media Burundi cyatangaje ko kuwa 10 Ugushyingo 2019 aribwo abayoboke ba CNL muri Komini Nyamurenza, mu Ntara ya Ngozi ivukamo Perezida Nkurunziza avukamo,bagabweho igitero n’agatsiko k’insoresore zo mu ishyaka riri ku butegetsi [CNDD-FDD], ku gasozi ka Shoza, mu masaha ya nyuma ya saa sita ubwo bari bagiye mu munsi mukuru wo gufungura ibiro by’ishyaka ryabo.
Izi mbonerakure ngo zari zifite imipanga n’izindi ntwaro gakondo,zategeye mu nzira abayoboke ba CNL bari bagiye gufungura ibiro muri komini Gashikanwa,intambara irarota ku mpande zombi biviramo abayoboke 4 b’Imbonerakure gukomereka cyane mu gihe ku ruhande rwa CNL ho hakomeretse benshi kuko bon ta ntwaro bari bafite.
Umwe mu bayoboke ba CNL witwa Nestor Nsengiyumva yaje gupfa ku munsi wakurikiyeho nyuma y’ibikomere bikomeye yatewe n’Imbonerakure.
Iki kinyamakuru cyo mu Burundi kiratangaza ko ubutegetsi butishimiye uku kwirwanaho kw’abayoboke ba CNL kwakomerekeyemo Imbonerakure 4, ariyo mpamvu batangiye gufunga umusubirizo abantu bo muri CNL bari muri iyi mirwano.
Amakuru aravuga ko kugeza kuri uyu wa kabiri,abayoboke 23 ba CNL bamaze gufungwa ndetse ngo abandi bari guhigwa bukware.
Abayoboke ba CNL bo muri Komini 3 zirimo Gashikanwa, Nyamurenza and Marangara,zose zo mu ntara ya Ngozi nibo bari gufungwa.
Polisi iri gukorana n’ubuyobozi n’Imbonerakure mu guta muri yombi aba bayoboke b’ishyaka rya CNL ryashinzwe na Agathon Rwasa kugira ngo azahatane mu matora yo muri 2020.
Abari gufungwa cyane n’abahagarariye CNL muri izi komini cyane ko bazwi cyane n’ubutegetsi bwa CNDD-FDD.
Yaba CNDD-FDD na CNL baritana ba mwana kuri iki gitero cyabaye ku cyumweru aho bamwe bavuga ko abandi aribo babashotoye.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Perezida Donald Trump yandikiye ibaruwa ukuriye ishami rya ONU rishinzwe ubuzima ku isi OMS/WHO amumenyesha ko Amerika ishobora guhagarika burundui inkunga yayo kubera Covid-19.
Iyi baruwa iraha OMS igihe ntarengwa cy’iminsi 30 ngo yiyemeze "impinduka ziboneka" cyangwa se ibure byombi miliyoni z’amadorari n’ubunyamuryango bwa leta ya Amerika.
Ejo kuwa mbere, mbere y’iyi baruwa perezida Trump yari yise iri shami rya ONU "igikinisho cy’Ubushinwa".
Trump anenga imikorere ya OMS mu kurwanya coronavirus, ashinja Ubushinwa kubeshya imibare n’amakuru kuri iki cyorezo na OMS ikicecekera.
Ejo kuwa mbere, nyuma y’igitutu, Dr Tedros Ghebreyesus ukuriye OMS yashimye raporo yerekana uburyo OMS yahanganye n’iki cyorezo.
Perezida Trump nawe anengwa kudafata ingamba zikwiriye mu kurinda Amerika hakiri kare, ubu Covid-19 yanduye abarenga miliyoni 1,5 inica abarenga 90,000 muri Amerika.
Iyo baruwa ivuga iki?
Perezida Trump yatangaje iyo baruwa kuri Twitter mu ijoro ryo kuwa mbere, nyuma y’umunsi waranzwe n’abategetsi ba Amerika banenze cyane OMS.
Ejo kuwa mbere, mu nama ya ONU yiga ku buzima ku isi, Alex Azar umunyamabanga wa leta ya Amerika ushinzwe ubuzima, yashinje OMS kureka Covid-19 "ikarenga igaruriro" igahitana "ubuzima bwa benshi".
Mu ibaruwa Trump yandikiye Dr Tedros, arashinja OMS "kubura ubwigenge bikabije" imbere y’Ubushinwa.
Perezida Trump ashinja iri shami kuba "ryarirengagije kenshi" icyo yita "amakuru yizewe" ko iyi virus yatangiye gukwira i Wuhan mu ntangiriro z’ukwa 12 cyangwa na mbere yaho.
Ibindi Trump avuga mu ibaruwa ye:
Perezida Trump yavuze Ko OMS yatinze gutangaza ibihe bidasanzwe kubera igitutu cya Perezida Xi Jinping
Anenga OMS gushimagiza Ubushinwa "gukorera mu mucyo" nyamara ngo hari amakuru yo guhisha no kudakorana n’amahanga.
Ashinja OMS kutagira icyo ivuga ku ivanguramoko rishingiye kuri iyi virus ryavuzwe mu Bushinwa.
Yavuze ko Dr Tedros yari kuba yarakijije "ubuzima bwa benshi" iyo aza gukora nka Dr Harlem Brundtland, wari ukuriye OMS ku gihe cy’icyorezo Sars.
Yanzura, Trump yavuze ko "amakosa menshi" ya Dr Tedros na OMS "yateje akaga gakomeye isi".
Yanditse ati: "Inzira imwe isigaye kuri OMS ni iyo kwerekana ubwigenge bwayo imbere y’Ubushinwa.
Perezida Trump yasabye OMS ngo yiyemeze "impinduka ziboneka" mu minsi 30.
Avuga ko ibyo nibitaba icyemezo cy’agateganyo gihagarika inkunga ya Amerika kuri OMS azakigira burundu kandi anisubireho ku bunyamuryango bwa Amerika muri OMS.
Amerika niyo muterankunga mukuru wa OMS, yatanze hafi 15% by’ingengo y’imari y’iri shami rya ONU mu mwaka w’imari ushize.
Mu nama ya ONU yiga ku buzima ku isi ihuriyemo ibihugu 194, ejo Ubufaransa n’Ubushinwa byemeje kuziba icyuho cy’inkunga Amerika yahagarikiye OMS.
Inkuru ya BBC
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Polisi yo mu gihugu cya Uganda mu karere ka Buvuma yatangaje ko yataye muri yombi umurobyi wishe mugenzi we amuhoye kurya ubugari bari batetse mu inusu y’ifu.
Uyu mugabo wishwe yitwa Muzamiru Mulimu , yari afite imyaka 25 ndetse ngo yakomokaga ahitwa Nalubaale mu karere ka Buvuma.
Kuwa Gatanu w’iki cyumweru ahagana saa kumi n’ebyiri z’umugoroba nibwo uwitwa Bumali Onyiga Nyanzi w’imyaka 18 yishe mugenzi we amuhoye iyi nusu y’ubugari bari batetse.
Uwitwa John Ssekimpi watanze amakuru,yavuze ko uwishe n’uwishwe babanaga mu nzu imwe ndetse ngo bari inshuti cyane ko bari bahuje umwuga wo kuroba.
Igihugu cya Uganda nacyo kiri mu bihe bidasanzwe byo kuguma mu rugo mu rwego rwo kwirinda Coronavirus.
Mu mpera za Werurwe uyu mwaka,nibwo Perezida Yoweri Kaguta Museveni wa Uganda yatangarije kuri TV y’igihugu bimwe mu byemezo byo kwirinda ikwirakwira rya coronavirus mu gihugu cya Uganda aho yategetse ko abantu bose baguma mu rugo, amateraniro yose ahuriza hamwe abantu agafungwa mu gihe kingana n’ukwezi.
Ibyemezo perezida Museveni yafashe mu rwego rwo kurinda ko Coronavirus ikwirakwira muri Uganda birimo ko:
Gufunga amashuri yose mu gihugu igihe cy’ukwezi.Ibikorwa byose by’amadini n’amateraniro y’abasenga,utubyiniro,imikino,utubari,ibitaramo,cinema, byagaritswe mu gihe cy’iminsi 30.Nta bukwe bwemewe mu minsi 32 iri imbere.
Museveni yavuze ko guhura kw’abantu barenze batanu bitemewe, kereka abari gushyingura.
Inama zose zihuza abantu benshi, ibikorwa byo kwiyamamaza, amamurikabikorwa n’ibindi bihuza abantu benshi...nabyo byahagaritswe iminsi 30.Gushyingura bizajya bikorwa n’abantu ba hafi mu miryango.
Abaturage ba Uganda bavuye mu mahanga bategetswe guhita bishyira mu kato mu minsi 14 kandi bakiyishyurira.
Kuva muri Uganda haboneka umuntu wa mbere wanduye Coronavirus kuwa 20/03/2020 kugeza uyu munsi hamaze kuboneka abantu 75 banduye iyi virus.
Perezida Museveni yavuze ko guhera saa sita z’ijoro ryo kuwa 01 Mata 2020, ingendo z’abantu mu gihugu hose zibujijwe. Inzu zose z’ubucuruzi zigafunga uretse gusa izicuruza ibiribwa, imiti, n’ibikenerwa by’amatungo.
Yavuze ko abakozi bose ba leta baguma mu ngo zabo kereka gusa abasirikare, abapolisi, abaganga n’abandi bazatangazwa na minisitiri w’intebe.
Museveni yavuze ko umuntu uzafatwa akoranya abantu benshi azakurikiranwaho icyaha cy’ubwinjiracyaha cyo kwica, kuko bazamufata nk’ushaka gukwiza iyi virus.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Igihugu ca Nijeriya kiriko kiratahukana no gusubiza mu babo no mu vyabo abagore bakoreshwa ibikorwa biruhije hamwe n’ubusambanyi, batwawe mu Buraya bazi ngo bazoharonkera ubuzi buhemba neza.
Ibihumbi vy’abagore b’abanyenijeriya nibo batwawe mu burayi badandajwe mu myaka iheze, abagize amahirwe bariko baratahukanwa mu gihugu cabibarutse.
Abarenga 11,000 muri bo bariko bakoreshwa nk’abaja mu bikorwa vy'ubusambanyi mu Butaliyano gusa, nkuko bishikirizwa na Beatrice w’imyaka 35, umwe mu bashoboye gutahukanwa yaganiriye n’umumenyeshamakuru w’Ijwi ry’Amerika i Abuja, Timothy Obiezu.
Ishirahamwe mpuzamakungu ONU rishikiriza ko abagore bagize ica kabiri c’ibihumbi vy’Abanyafurika batwarwa kugurishwa no gukoreshwa ivyo bikorwa ku mugabane wa Buraya buri mwaka.


text:
CHAN ya 2020 yari igiye kuba ku nshuro ya gatandatu, yari iteganyijwe guhera tariki ya 4 kugeza ku ya 25 Mata muri Cameroun, aho yari guhuza ibihugu 16 birimo n’u Rwanda.
Itangazo ryashyizwe hanze na CAF kuri uyu wa Kabiri tariki ya 17 Werurwe 2020, rivuga ko iki gikombe cya Afurika cyasubitswe kubera icyorezo cya Coronavirus cyibasiye Isi, kikazashyirwa ku yandi matariki atatangajwe.
CAF yagaragaje ko nubwo Cameroun yafashe ingamba zihariye zo kurwanya iki cyorezo, ariko hagendewe ku nama z’Umuryango Mpuzamahanga wita ku Buzima (OMS) no kuba iki cyorezo gikomeje kwiyongera muri Afurika, CHAN 2020 igomba gusubikwa.
Indi mpamvu ni uko kugeza ubu gukora ingenda mu bihugu bimwe na bimwe bya Afurika bigoye ndetse mu bihugu bimwe abaturage basabwe kwishyira mu kato mu rwego rwo kwirinda ikwirakwira ry’ubwandu.
Kuri uyu wa Kabiri kandi, nibwo hari hateranye inama yahuje Komite ishinzwe gutegura CHAN 2020 muri Cameroun (COCAN) yemeje ko bigoye ko iri rushanwa ryaba bitewe n’uburyo icyorezo gikomeje gushegesha ibihugu byinshi.
Iyi nama idasanzwe ya CAF yafashe kandi umwanzuro wo gusubika inama y’Inteko Rusange ya 42 yagombaga kubera muri Cameroun tariki ya 24 Mata 2020.
CAF yavuze ko ubuyobozi bwayo buzatangaza amatariki mashya CHAN 2020 izaberaho mu minsi iri imbere.
Ibihugu bitandukanye birimo n’u Rwanda byari byamaze kugaragaza ko bitazakina iri rushanwa kubera icyorezo cya coronavirus.


text:
Urukino rwanyuma rwa Champions League: Real Madrid izovyifatamwo gute imbere "y'imyampi itukura" ya Liverpool?
Abantu bose biteze ugusatira kwa Liverpool kurimwo ingoga nyinshi mu rukino rwanyuma rwa Champions League, ariko ico tutazi ni ukuntu Real Madrid izogerageza kuvyifatamwo.
Umumenyereza wa Liverpool Jugen Klopp ntazohindura umukenyuro wiwe wa 4-3-3 mu rukino rwa kuwa gatandatu, kandi kubera imvune nta buryo bwinshi afise bwo guhindagura abakinyi.
Bihushanye na Zinedine Zidane wa Real Madrid, kuko we afise ikibazo gikomeye co kumenya abakinyi azohitamwo i Kiev canke umukenyuro azokoresha, ariko azobikora yisunze ingene Liverpool yakenyuye.
Zidane yarahuye n'ibihe aho ikipe yiwe yagize ingorane mu mahiganwa aheze ariko, cane cane i Buraya, yaravyifashemwo neza.
Yashikanye Real Madrid mu rukino rwanyuma bitavuye ku kwibanda ku buryo bumwe bwo gukina, ahubwo bivuye ku kuraba, urukino ku rundi, ukuntu uwo baza guhura yakenyuye, kandi igihe cose akaronka uburyo bwo kubanesha.
Akoze ivyo, agahindura umukenyuro wa Real bivanye n'uwo baza gukina uwo ari we, yarerekanye ko atari umumenyereza apfa kurungika abakinyi biwe mu kibuga akababwira ngo bakore ivyo bashoboye, naho bafise ubuhinga bukomeye umwe wese ku giti ciwe.
Real igomba kurusha ubwinshi inkuba zitatu za Liverpool zikina imbere
Hamwe mu hantu hazobera urugamba rukomeye ni ku ruhande rw'iburyo rwa Liverpool, aho Muhamed Salah azoba ahanganye n'umunye Brezil wa Real, myugariro Marcelo, asanzwe ariwe mukinyi w'inyuma anasatira cane kurusha abandi kw'isi.
Marcelo akorera vyinshi cane Real, ariko kumushoboza gukora vyinshi bishoboka adatumye inyuma hasigara hagaragara, bizogira ingaruka nini ku kuntu Zidane azohitamwo ikipe yose ashira mu kibuga.
Yamye yiyubara cane iyo yahura n'amakipe akina umukino wo kwivyukiranya mu gusatira nka Liverpool, kandi ivyo arashobora kubisubiramwo.
Zidane ashobora kwibaza ko Marcelo aza gusatira, ashobora gukingira ikipe yiwe mu kuyironsa uwundi myugariro wo hagati nka Mateo Kovacic canke Casemiro mu mukenyuro wa 4-4-2 nk'uko yabigize mu rukino rwa kabiri yatsinzemwo Paris St-Germain muri 16 zanyuma.
Bashobora kugumya inyuma bagatuma Real isatira iciye mu mpande, ariko ingaruka yavyo kuri Zidane ni uko bisigura ko yoca abura ikibanza ashiramwo Toni Kroos na Lukas Modric mw'ikipe.
Uwundi mukenyuro ni 4-1-4-1 Zidane yakoresheje aho yatsindira Bayern Munich iwayo mu ca kabiri c'ihiganwa. Niyawusubira, ashobora gushira Casemiro imbere ya bane b'inyuma kugira abakingire kuko arazi ubunyarutsi bwa Liverpool.
Ariko ategerezwa gufasha abakinyi biwe b'inyuma kuko, bitagenze uko, nimba Marcelo agomba kuja gusatira bisigura ko azoba asize batatu inyuma bahanganye n'abasatirizi batatu ba Liverpool aribo Salah, Roberto Firmino na Sadio Mane, canke "Imyampi itukura ya Liverpool" nk'uko babatazira.
Liverpool yinjije ibitsindo 40 mu nkino 12 za Champions League uno mwaka, kandi Salah (10), Frimino (10) na Mane (9) binjijemwo 29 uko ari batatu.
Igiteye ubwoba buri kipe ihuye na Liverpool ni abo batatu, cane cane Mane na Salah, kuko baranyaruka cane ku buryo naho umukinyi w'inyuma yoba ari mwiza gute, ubunyarutsi bwabo butegerezwa kumuteza ibibazo.
Mu guhangana n'ico kibazo, Real itegerezwa kubarusha igitigiri uko vyongeda kwose, bivanye n'umukenyuro Zidane azoba yahisemwo.
Bale ni kirumana nimba Zidane ahisemwo yuko ubunyarutsi bushobora kunesha Liverpool.
Liverpool nayo nyene itegerezwa kwikwiza ku ruhande rwayo rw'iburyo.
Salah ategerezwa kuguma kure imbere, ariko ivyo bica bituma Trent Alexander-Arnold aca aguma adakingiwe inyuma i buryo.
James Milner niyaba ata mvune ashobora gukina, nokwizera ko yokina haruguru i buryo bwo hagati kugira bareke Salah agume imbere arondereze mu kibanza ico ari co cose Marcelo yosiga inyuma, ariko hakaba inkinzo imbere ya Alexander-Arnold.
Ivyo bishobora kutaba ingorane ihambaye kuko, bivanye n'ikipe Zidane aza guhitamwo, Real irashobora kutanyaruka co kimwe na Liverpool mu gusatira.


text:
Ikiganiro na Akumuntu Kavalo Patrick wakundishijwe Volleyball na mukuru we
Akumuntu Kavalo Patrick wizihiza isabukuru y’imyaka 28 kuri uyu wa mbere tariki 30 Werurwe 2020, yavuze ko mukuru we Ndamukunda Flavien ari we wamukundishije umukino wa Volleyball bakina bombi.
Mu kiganiro cyihariye yagiranye na Kigali Today kuri uyu wa mbere tariki ya 30 Werurwe 2020 ku murongo wa telephone, yavuze ko umuryango we ari kimwe mu byamukundishijishe umukino wa volleyball.
Yagize ati “Uyu ni umunsi udasanzwe, ni umugisha kandi ni ugushimira Imana ndetse n’umuryango mugari wa Volleyball”.
Kigali Today: Uyu munsi wujuje imyaka ingahe?
Kavalo Patrick: Uyu munsi nujuje imyaka 28
Kigali tTday: Ni iki wishimira nk’umukinnyi wa volleyball?
Kavalo Patrick: Nk’umukinnyi wa Vollyebll, nishimira urwego maze kugeraho, by’umwihariko nk’umukinnyi w’ikipe y’igihugu, numva nta gishidikanya ko ikipe yahamagawe ntayirimo, nk’umukinnyi ni cyo yishimira, haba muri volleyball yo munzu ndetse na Volleyball yo ku mucanga (Beach volleyball).
Kagali Today: Urugendo rwawe muri volleyball rwatangiye ryari?
Kavalo Patrick: Urugendo rwanjye rwatangiye nkiri muto mu mashuri abanza, ‘byumwihariko nawukundishijwe na bakuru banjye bakinaga Volleyball, umwe muri bo ni Flavien Ndamukunda waje kuzamuka muri bo agakina shampiyona ndetse agakinira n’ikipe y’igihugu, navuga ko ari we watumye nkunda volleyball kurushaho.
Kigali Today: Ni ryari watangiye gukina shampiyona?
Kavalo Patrick: Mu mwaka wa 2010 kugeza 2011, ni bwo natangiye gukina shampiyona mu ikipe yahoze yitwa KIE (Kigali Institute of Education), 2012 nerekeje muri INATEK yahinsutse UNIK (University of Kibungo), aho nakinnye imyaka ibiri, 2014 nerekeje muri Lycée de Nyanza, 2015-2016 nasubiye muri INATEK, 2017 nerekeje muri Gisagara VC, 2018 nerekeje muri UTB, mu mwaka wa 2019 ngaruka muri Gisagara VC ari naho ngikinira uyu munsi.
Kigali Today: Ni irihe banga ryawe muri ayo makipe yose wakiniye?
Kavalo Patrick: Mu by’ukuri nta rindi banga uretse kubaha abatoza n’inama zabo, inama za mukuru wanjye Flavien Ndamukunda, inama z’umuryango n’inshuti ndetse no gukora cyane.
Kigali Today: Ese shampiyona 2019-2020 yaba ari imwe mu zikomeye umaze gukina?
Kavalo Patrick: Yego ni yo. Muri volleyball ni gake wabona amakipe ane ahanganye kandi yose ari ku rwego rwo kuba yatsindana hagati yayo, navuga ko iyi shampiyona ikomeye cyane kuko buri kipe ifite intego z’igikombe ari na byo bituma abakinnyi tubona akazi kenshi.
Kigali Today: Kugaruka kw’abakinnyi babigize umwuga mu Rwanda harri aho bihurira no gukomera kwa shampiyona?
Kavalo Patrick: Navuga ko n’icyo kirimo kuko abakinnyi benshi baragarutse, gusa navuga ko ubuyobozi bw’amakipe bwongeye amafaranga abantu babigira nk’akazi, gusa kugaruka kw’abakinnyi bakinaga hanze na byo byongereye ugukomera k’umukino.
Kigali Today: Gusubira kwawe muri Gisagara VC byavugishije abantu amagambo menshi, bamwe bati ‘usubiyeyo kubera ko Nyirimana Fidele wari uhawe akazi ko gutoza UTB VC mwaba mutumvikana’ hari aho byaba bihuriye?
Kavalo Patrick: Oya! Ibyo bintu abantu babimbaza kenshi, iyo ikintu kibaye abantu benshi batakiteze ntabwo byabura kuvugwa.
Nasubiye i Gisagara kuko ari mu rugo, navuga ko nagiye gutanga umusanzu kuko abakinnyi benshi bari bamaze kugenda. Kuri Fidele navuga ko nta kibazo mfitanye na we kuko mu kipe y’igihugu twahuriyemo kenshi ndi umukinnyi we ari umutoza wungirije, navuga ko ibyo ari abantu baba bashaka gushyushya urugamba.
Kigali Today: Ese urabona uyu mwaka Gisagara VC ifite ubushobozi bwo gutwara igikombe cya shampiyona?
Kavalo Patrick: Gisagara ni ikipe ifite ubushobozi bwo gutwara igikombe. Shampiyona yahagaze tuyoboye urutonde, dusigaje umukino wa REG VC tukabona kwinjira mu rugendo rwa kamarampaka (Playoffs).
Kigali Today: Volleyball yo ku mucanga gahunda ni iyihe?
Kavalo Patrick: Intego kwari ugushaka itike y’imikino olempike. Ku mugabane wa Afurika twari tumaze kugera ku rwego rwo guhatana ndetse no gutsinda, Flavien Ndamukunda na Ntagengwa Olivier ni abakinnyi banyinjije muri beach volleyball buri wese namwigiyeho byinshi.
Kigali Today: Muri iyi minsi Coranavirus yatumye abantu badasohoka wowe uri gukora iyihe myitozo?
Kavalo Patrick: Muri iyi minsi ndi gusimbuka umugozi, ngaterura ibiremereye (artere), gukora pompaje ndetse n’indi myitozo ituma nkomeza gukomera.
Kigali Today: Ni ubuhe butumwa wagenera abakinnyi ndetse n’abakunzi ba Volleyball?
Kavalo Patrick: Ubutumwa natanga ni ugufata Covid-19 nk’icyorezo gikomeye kandi gihangayikishije isi, gushishikariza Abanyarwanda by’umwihariko abakunzi ba volleyball kubaha amabwiriza ya Leta, bakagira isuku bakaraba intoki kenshi, kutagira ingendo zitari ngombwa kugira ngo tuzahurire ku bibuga bya volleyball twishimane.


text:
Muri Reta zunze ubumwe z’Amerika, abaporisi bashika kuri batandatu bakomerekejwe kuri uyu wa gatatu hafi ya kaminuza yitwa Temple University mu gisagara ca Philadelphia.
Umukuru w’igiporisi mur’ico gisagara, Richard Ross yavuze ko abo baporisi bose uko ari batandatu batabangamiwe n’ivyo bikomere kandi ko bose bagiye kuba amahoro.
Abaporisi babiri muri bo bamaze amasaha arenga ane bagotewe mu nzu hamwe n’uwo muntu yabarashe, bashoboye gusohoka amahoro.
Igiporisi kivuga ko ayo masasu yatanguye igihe umuporisi yariko agerageza gutanga umutahe kuri iyo nzu uwo muntu yabarashe abako.
Gushika ubu uwo yarashe ntarishikana ku giporisi.


text:
-
Latest news
-
ITANGAZO RISOZA INAMA YAHUJE IMIRYANGO ITEGAMIYE KURI LETA N’AMASHYAKA YA POLITIKI NYARWANDA , BIKORERA HIRYA NO HINO KW’ISI, MU MUGAMBI WO KUBAKA U RWANDA RUDAHEZA, RWUJE UBWISANZURE, UBWIYUNGE, DEMOKARASI N’UBURUMBUKE.Gicuransi 30, 2020
-
(Français) RWANDA: WORST FEARS ON THE FATE OF MRS INGABIRE UMUHOZA AS RULING PARTY EXTREMISTS CALL FOR HER HEAD TO ROLL.Gicuransi 18, 2020
-
(Français) RWANDA : L’USAGE DU GENOCIDE COMME ARME POLITIQUE DE VIOLENCEGicuransi 15, 2020
-
Rwanda : LETA YA FPR – INKOTANYI IKOMEJE GUCUZA ABANYARWANDA UDUCYE TWABO
ITANGAZO
Ishyaka FDU-Inkingi, umutwe wa politike utavuga rumwe na Leta ya Kigali, ryamaganye ryivuye inyuma ubujura bukabije Abanyarwanda bongeye kugirirwa, aho ingoma y’Agatsiko ya FPR-Inkotanyi imaze gutegeka abakozi bose gutanga 50% ku mushahara wabo bashyigikira Paul Kagame umukandida wa FPR-Inkotanyi mu ngirwa-matora y’Umukuru w’igihugu yo muli Kanama uyu mwaka.
Twongeye kwibutsa ko niba ukwiyamariza kuyobora igihugu ari uburenganzira bwa buli munyarwanda, nta munyarwanda ukwiye guhatirwa gushyigikira umukandida runaka. Turahamya ko n’ubwo byanditse ko abazatanga uyu « musanzu udasanzwe » ubazwa abayoboke ba FPR-Inkotanyi gusa, mu by’ukuli ni abanyarwanda bose bafite umushahara w’ukwezi bazawutanga, kuko ni abakoresha bategetswe gucamo kabili umushahara wa buli mukozi wabo.
Mu gihe umushahara w’umuntu ari ndakorwaho, biteye isoni kwumva Leta ya FPR-Inkotanyi itinyuka gukora ikintu nk’iki ikanategeka ko n’uzava ku kazi atarangije kwishyura uriya musanzu asinyira ko asabye umukoresha we kuwuvana ingunga imwe ku mperekeza ze. Ubu ni ubujura bukabije bukwiye kwamaganwa n’Abanyarwanda bose.
Twibutse ko aya matora yo muli Kanama ari ikinamico riteye ishozi kuko Prezida Paul Kagame yiyemeje kugundira ubutegetsi ubuziraherezo. Kuva ahindura itegeko-nshinga muli ya Referendumu mu Ukuboza 2015 abeshya ko abisabwe n’abaturage, akiha izindi manda, yerekanye ko nta matora akenewe mu Rwanda. Twibutse ko mu ijambo yagejeje ku Banyarwanda kuli 24/12/20155 yagize ati : « Mbashimiye ko mwansabye gukomeza kubabera umuyobozi… », bivuga neza ko kuli we amatora yarangiye. Kuba rero amatora yararangiye Leta igacuza Abanyarwanda uducye babonye biyushye akuya, mu gihe mu Rwanda ikibazo cyo kuramuka ari ingorabahizi, si ubujura gusa ahubwo ni ubushinyaguzi n’ubugome budasanzwe.
Dusabye abanyarwanda bazakwa aya mafaranga kubifata nk’umwenda FPR na jenerali Paul Kagame bagomba kuzabishyura, byanze bikunze, hiyongereyeho inyungu n’izindi ndishyi. Ese ubundi ko bizwi ko FPR ifite ubushobozi buhagije kubera kwikubira iby’u Rwanda byose ibinyujije mu bigo byayo by’ubucuruzi nka Crystal Ventures, Horizon n’ibindi, kuki yakomeza kunyunyuza imitsi y’abatishoboye ? Ese ko Paul Kagame we ubwe afite imali ihagije, uhereye ku mafaranga atagira ingano akura mu ndege ze ahora agendamo zikodeshejwe na Leta ku giciro we ubwe yishyiliraho, kuki yakomeza kunyunyuza imitsi y’abatishoboye ?
Ikindi kw’isabukuru y’imyaka 50 “Banki de Kigali” we ubwe yivugiye atajya akora ku mushahara we kuva yawushyira kuri Konti.
Ishyaka FDU-Inkingi rirasaba Abanyarwanda bose kwamagana bivuye inyuma iki cyemezo. Rirasaba kandi abo ubu bujura buteganijwe kuzageraho ko bakomera ku gashahara kabo.
Bikorewe i Londres, none taliki ya 29/05/2017
Jutini BAHUNGA, Komiseri w’Ububanyi n’Amahanga n’Umuvugizi wa FDU-Inkingi
Contact : infocomrelext@fdu-rwanda.com


text:
Umuhungu wa Pierre Claver Mbonimpa yahambwe umwe mu Barundi baharanira agateka ka zina muntu, yahambwe kuri uno wa kabiri.
Abari baje guhamba Welly Fleury Nzitonda bambwiye ijwi ry'Amerika ko abantu batinye kuza guhamba kubera gutinya ko bohava nabo nyene baraswa nkuko bimaze imisi vyibonekeza aho abavuye gushingura ababo baraswa.
Ibirori vyo gushingurana iteka Welly Fleury Nzitonda vyatanguwe n'inkuka y' imisa. Mu gisabisho co gusabira no guhereza imana uyo mwana wa Pierre Claver Mbonimpa, ijambo ikingwe ryagumye rigaruka, haba ku bamaze imisi bagandagurwa no kuba bagandagura.
Mu migenzo yikirundi biramenyerewe ko urupfu ari ikintu c’ubahwa, aho usaga abantu bagizwe n’incuti zaba izahafi canke abagenzi basidukana niyonka mu gikorwa c’ugushingura. Yamara rero uno musi siko vyari bimeze kwa Welly Fleury Nzintonda.
Kiretse ko ata muvyeyi n umwe wiwe yari ahari, no mubo bavukana habonetsemwo umwe gusa. Umwe mu bagenzi biwe b’ugwaruka yari yahaserutse yatumenyesheje ko abenshi bari bipfuje kuza kumuherekeza ariko ko batinye nabo nyene kwicwa kubera bimaze imisi vyibonekeza aho abavuye guhamba bicwa.
Welly Fleury Nzitonda yari afise imyaka 29, akaba yagandaguwe, ku wagatanu igenekerezo, rya Gatandatu Munyonyo ku mutakula. Abamuherutse iryamya bamenyesha ko amaso yanyuma bamukubise ko yari yari mu minwe y igipolisi.


text:
Malema yitwaye muri sentare yubahiriza ibwirizwa shingiro
Umukuru w’abatavuga rumwe na reta muri Afrika y’epfo, Julius Malema, ariyamiriza itegeko ryishimikizwa mu kumukurikirana ku caha co guhamagarira abirabure kwigarurira amatongo y’abazungu.
Yagirizwa guhamagarira abamushigikiye kwigarurira amatongo y’abazungu mw’ijambo yashikirije mu kwezi kwa gatandatu, bikaba biteye kubiri n’itegeko ryo mu 1956 rigwanya imigumuko.
Umucamanza yaremeye kwungururiza urwo rubanza ku rindi sango, mu gihe sentare ijejwe ibwirizwa shingiro icihweza ikirego ciwe.
Isubirwamwo ry’itangwa ry’amatongo n’ikintu kitoroshe muri Afrika y’epfo.
Inyuma y’imyaka 22 akagwi k’abazungu kavuye ku butegetsi, amatongo nka yose meza meza ari mu minwe y’abazungu b’abarimyi ari ku rushi.
Hanze ya sentare, Malema yabwiye abamushigikiye:”Ico twebwe dusaba n’ukwigarurira ayo matongo mu mahoro, kandi nta we dusaba imbabazi kuri ivyo,” ivyo bokaba vyandikwa n’itororokanirizo ry’amakuru Reuters.
“Amatongo ategerezwa gusubizwa ata muzibukiro.”
Abanyaburaya b’abakoloni “basanze abanyafrika ngaha batekanye. Barabica. Bababaze nk’ibikoko” ni ko yavuze.
”Ntituriko turatera akamo ko kwica abazungu, muri iki gihe.”
Malema arongoye umugabwe wa EFF, yabwiye abamushigikiye i Newcastle mu kwezi kwa gatandatu ko abazungu badashobora kuvuga ko amatongo ari ayabo kuko yegukira abirabure, ari bo benshi muri ico gihugu.


text:
Mu butumwa bwo kuri internet bwa ’email’ bwari ibanga ariko kuri ubu bukaba bwagiye ahabona, Sir Kim Darroch, Ambasaderi w’Ubwongereza muri Amerika, avuga ko ibiro bya Perezida wa Amerika bya White House byo kuri ubu butegetsi bwa Trump bikora nabi mu buryo bwihariye.
Ibiro by’ububanyi n’amahanga by’Ubwongereza byatangaje ko kuba ubwo butumwa bwari ibanga bwarahishuriwe ikinyamakuru the Mail on Sunday cyo mu Bwongereza, bigaragaza gushaka guteza ibibazo, ariko ibi biro ntibyahakanye ibikubiye muri ubwo butumwa.
Ibiro bya Perezida wa Amerika bya White House ntacyo byari byatangaza ku ihishurwa ry’ubwo butumwa bw’ibanga Ambasaderi Sir Kim yoherereje abamukuriye mu Bwongereza.
Nubwo ibiro bya White House ntacyo byari byatangaza, ihishurwa ryabwo rishobora kuba rigiye gukoma mu nkokora ikivugwa ko ari umubano mwiza bidasanzwe ibihugu byombi bifitanye.
Muri ubwo butumwa bwari ibanga bukaba bwagiye ahabona, Ambasaderi Sir Kim agira ati, "Mu by’ukuri ntitwizeye ko ubu butegetsi buzageraho bukajya mu buryo birenzeho ; bukagabanya gukora nabi ; bukagabanya kuba umuntu atamenya aho bwerekeza, bukagabanya gucikamo ibice, bukagabanya kubana n’amahanga mu buryo budasobanutse no kugabanya kuba budashoboye".
Ambasaderi Sir Kim ashidikanya ku kuba hari igihe cyazagera ibiro bya Perezida Trump bikaba byagaragaza na rimwe ko bishoboye.
Aburira ko nubwo Trump yashimishijwe cyane n’uruzinduko aheruka kugirira mu Bwongereza mu kwezi gushize kwa gatandatu, ko ubutegetsi bwe buzakomeza gushyira imbere inyungu zabwo mbere y’ibindi byose.
Ukutavuga rumwe hagati ya Amerika n’Ubwongereza ku mihindagurikire y’ikirere, ubwisanzure bw’Itangazamakuru ndetse no ku gihano cy’urupfu, gushobora kurushaho kwigaragaza mu gihe ibihugu byombi bishaka kuvugurura umubano mu by’ubucuruzi ubwo Ubwongereza buzaba buvuye mu muryango w’ubumwe bw’Uburayi, nkuko bikubiye muri ubwo butumwa.
Ambasaderi Sir Kim avuga ko kugira ngo Perezida Trump akumve, ugomba koroshya ibyo uvuga, ndetse ntibibe bimuvuga nabi.
Mu butumwa yohereje mu kwezi gushize ku bamukuriye mu Bwongereza, Ambasaderi Sir Kim avuga ko gahunda ya Amerika kuri Irani idasobanutse, irimo akavuyo.
Mu ruhame, Trump yavuze ko impamvu yatumye asubika ibitero by’indege kuri Irani habura iminota 10 ngo bitangire ari uko yabwiwe ko abaturage 150 b’abasivile bari kubigwamo, ariko muri ubwo butumwa Ambasaderi Sir Kim avuga ko icyo gisobanuro atari icyo kwizerwa.
Ahubwo Ambasaderi Sir Kim avuga ko Perezida Trump nta na rimwe aba atuje byuzuye, ko ahubwo atashakaga guhindura ibyo yasezeranyije ubwo yiyamamazaga byo kudashora Amerika mu ntambara n’amahanga.
Ubwo butumwa bwari ibanga bukaba bwagiye ahagaragara, ni ubwo guhera mu mwaka wa 2017, bukaba bukubiyemo n’ibyo uyu Ambasaderi yagiye abona mu ntangiriro y’ubutegetsi bwa Trump.
Nkaho avuga ko ibyo ibitangazamakuru byatangazaga ko hari ubushyamirane n’akavuyo mu biro bya White House, ko ayo makuru ahanini ari impamo.
Umuvugizi w’ibiro by’ububanyi n’amahanga by’Ubwongereza yavuze ko rubanda iba yiteze ko ba ambasaderi babwiza ukuri igihugu cyabatumye ku bibera mu gihugu bakoreramo.
Yongeyeho ko atari ngombwa ko ibitekerezo byabo ku ko babona ibintu biba ari na byo bya leta yabatumye. ati,
"Ariko tubahembera kutubwiza ukuri".
Umuvugizi w’ibiro by’uhagarariye Ubwongereza muri Amerika yavuze ko bifitanye umubano ukomeye n’ibiro bya Perezida wa Amerika bya White House, kandi ko uzakomeza nubwo habayeho imyitwarire igamije guteza ibibazo, nk’uko guhishurwa k’ubumwa bw’ibanga


text:
Abagumyabanga ntibasiba kugaragaza umunezero wabo inyuma yaho Ikoraniro Kaminuza ridasanzwe ry’Umugambwe CNDD-FDD ritoreye Gen Maj Varisito Ndayishimiye azowuserukire mu matora y’umukuru w’igihugu.Mu ntara ya Muyinga, muri komine Giteranyi kuruyu wa gatandatu igenekerezo rya 15 Ruhuhuma 2020, hari haramutse ibirori vyo kwiginana vyatunganijwe n’umuhari w’imbonerakure. Ivyo birori vyatewe iteka n’icegera c’umunyamabanga mukuru w’umugambwe CNDD-FDD umukenguzamateka Yozefu Ntakirutimana.
Hon Cyprien Sinzotuma umunyamabanga w’Umugambwe CNDD-FDD mu ntara ya Muyinga mw’ijambo ryiwe yarashikirije ubutumwa bwo gukeza Umunyamabanga Mukuru ati :῝Ubuserukizi bw’umugambwe CNDD-FDD mu ntara ya Muyinga,kw’izina ry’abagumyabanga bose bo mu ntara buri n’iteka ntangere ryo gukeza umunyamabanga mukuru Gn Maj Evariste Ndayishimiye kw’iteka yaraye atewe akizigirwa n’ikoraniro kaminuza ridasanzwe ry’umugambwe CNDD-FDD ryabereye ku murwa mukuru wa poritike I Gitega kw’igenekerezo rya 26 Nzero 2020 ngo azoserukire mu matora y’umukuru w’igihugu yo kuri 20 rusama 2020. Abagumyabanga bose bo mu ntara ya Muyinga bamenyesheje ko bamushigikiye bakazovyerekana mu guhunda amajwi umugambwe CNDD-FDD. Imana mushobora vyose izomuje imbere῎
Ivyo birori vyo kwigina umukandinda hamwe no kwiginana vyatangujwe n’urugendo rwatanguriye ku mutumba wa Mihigo gushika kw’ishure ryisumbuye rya Giteranyi. Mu majambo yashikirijwe, indongozi zose zarashimye ingene umugambwe washinze imizi mu ntara, kandi ubandanya uhurumbirwa na bose, abakuze n’abato..
Mw’ijambo uwurongoye umuhari w’imbonerakure mu ntara ya Muyinga Shabani Nimubona yashikirije yamenyesheje ko imbonerakure zihagaze neza muri iyo ntara kandi ziri ku kivi co guteza imbere igihugu, yarashimye komu ntara ya Muyinga harangwa amahoro n’umutekano kandi ko umubano n’iyindi migambwezifashe neza naho agasotoro katabura mugabo hakaba kwihangana.
Shabani Nimubona yarongeye ati : « muri ino ntara nziza ya Muyinga mbonerakure zirarima zikimbura zikorora ibitungwa bitandukanye, turaronka ivyo twifashisha mu miryango yacu eka tukanafasha na ba ntahonikora, n’abarwayi
Uwurongoye Imbonerakure mu ntara ya Muyinga yarangije ijambo ryiwe ahanura imbonerakure kumenya ibihe bagezemwo ntihagire uwusamazwa n’ibi canke biriya ahubwo babandanye bicisha bugufi bategura neza amatora bari ku kivi.
Umunyamabanga w’umugambwe CNDD-FDD mu ntara ya Muyinga Hon Cyprien Sinzotuma yarashimiye icegera c’Umunyamabanga Mukuru w’Umugambwe ku kigoro yagize ko kwifadikanya nabo muri ivyo birori,yongera arashimira nabaje bose.Yarashimiye Reta ku mugambi wo gushikiriza ingurane y’imiriyoni cumi y’amafaranga y’abarundi yashikirijwe amakoperative SANGWE ku mitumba ati nta yindi reta yaribwigere ivyiyumvira ni imbonekarimwe mu buzima bw’igihugu c’Uburundi.
Hon Sinzotuma yaramenyesheje kandi ko mu ntara ya Muyinga mu ntumbero yo gushigikira ayo ma koperative, imvukira zagiye hamwe mu butandukane bw’ubuzi bakora baratanga intererano igera ku mafaranga y’amarundi 57 500 000. Akizera rero ko bizosahiriza abanywanyi bama koperative mu kurangura imigambi biteguriye.
Icegera c’umunyamabanga mukuru w’umugambwe CNDD-FDD Hon Yozefu Ntakirutimana mw’ijambo ryiwe yashimiye ko iyo ntara yarungitse abaja mw’ikoraniro kaminuza ridasanzwe bashigikiye umunyamabanga mukuru mu gutorwa nk’umukandinda w’umugambwe mu matora ya 20 Rusama 2020 y’umukuru w’igihugu.Yamenysheje ko icatumye bashikira muri komine Giteranyi aruko hari abenegihugu benshi bangana nabo mu ntara zimwe zimwe zigize igihugu kandi hakaba hari abagumyabanga benshi.Yarabakeje kubera bimbura bakagaburira abandi benegihugu bo mu zindi ntara.
Icegera c’umunyambanga mukuru Hon Joseph Ntakirutimana yarahagarikiye igikorwa giteye igomwe co kwakira abanywanyi bashasha b’umugambwe CNDD-FDD muriyo komine. Abo bashasha binjiye bakaba bagizwe na 128 bavuye muri CNL,1 avuye muri FRODEBU,4 bavuye muri UPRONA hamwe 1074 basubijwe mu mugambwe inyuma yaho bahungutse bava mu bihugu bibanyi.
Mu gusozera ibirori vyuyo munsi haciye hatangwa imfashanyo y’ibifungurwa kuri ba ntahonikora 100 bo muriyo komine.
Imbonerakure kubw’ibikorwa zikora bishimishije barashikirijwe nabo imyambaro yo gukina umupira w’amaguru.


text:
Twirinde Coronavirus, indirimbo nshya ya Senderi na Tuyisenge
Yanditswe na Ndamyirokoye François
Abahanzi Eric Senderi na Intore Tuyisenge bahuriye mu ndirimbo “Twirinde Coronavirus” bakangurira abantu gukaraba neza intoki mu kwirinda Coronavirus banakebura abacuruzi bazamuye ibiciro kubera iki cyorezo cya COVID-19.
Aba bahanzi basohoye iyi ndirimbo mu gihe iki cyorezo cya COVID-19 giterwa n’agakoko ka Corona gikomeje gufata intera mu bihugu bitandukanye byo ku Isi.
Senderi Hit yatangaje ko we na Tuyisenge bagiye bahurira mu ndirimbo zitandukanye zubakiye ku bukangurambaga ari nayo mpamvu bifuje gutanga umusanzu wabo nk’abahanzi kugira ngo bakumire ikwirakwira rya Coronavirus.
Yagize ati “U Rwanda rwaciye mu bikomeye kandi hari amasomo akomeye twakuyemo ku buryo iyo Coronavirus itatuma tugaragaza ko hari ibyacitse, ahubwo ni umwanya mwiza wo guhangana nayo dukumira ikwirakwira ryayo.”
Yunzemo agira ati “Ni indirimbo rero irimo amagambo y’ihumure aho dusaba Abanyarwanda gukaraba neza intoki nk’uko twabishishikarijwe kandi inzego z’umutekano zidusaba kuguma mu ngo.”
Uyu muhanzi avuga ko hari abacuruzi buririye ku bibazo u Rwanda rurimo bazamura ibiciro, ibintu avuga ko bidakwiye ku munyarwanda ufite indangagaciro.
Ati “Twiyamye barusahurira mu nduru bari gufatanya na Coronavirus bakazamura ibiciro. Ntabwo ari umuco nyarwanda.”
Minisiteri y’inganda n’ubucuruzi (Minicom) iherutse gutangaza ko hari abacuruzi baciwe amande bitewe n’uko bazamuye ibiciro ku biribwa.
Senderi Hit na Tuyisenge Intore baherukaga gukorana indirimbo baririmbye mu rurimi rw’ikirashi’.
Ubukangurambaga aba bahanzi baririmbye bwiswe “#SafeHands Challenge” bushishikariza abantu gukaraba neza intoki, bumaze iminsi butangijwe n’Ishami ry’Umuryango w’Abibumbye ryita ku buzima (OMS/ WHO).
Iri shami rivuga ko ari bumwe mu buryo bwizewe bwo kwirinda iki cyorezo cya Coronavirus.


text:
Seninga yeguye ku gutoza Etincelles
Umutoza Seninga Innocent yatangaje ko yeguye ku mirimo yo gutoza Etincelles yo mu Akarere ka Rubavu nyuma y’uko ubuyobozi bwayo butubahirije ibikubiye mu masezerano bagiranye.
Hari hashize amezi atanu Seninga ari umutoza wa Etincelles nyuma yo gusinya amasezerano y’imyaka itatu. Yagiye muri Etincelles FC tariki ya 10 Kamena uyu mwaka, ayitoza mu mikino mike y’igikombe cy’amahoro mbere y’uko umwaka w’imikino wa 2018/19 urangira.
Ibaruwa y’ubwegure bwa Seninga ivuga ko yafashe iki cyemezo nyuma yo kubona ko ubuyobozi bw’ikipe butari kubahiriza amasezerano bagiranye.
Igira iti “Nshingiye ku kuba mutarubahirije ibiri mu masezerano twagiranye mu ngingo ya gatatu yo gushaka kumpuguza umushahara w’ukwezi kwa cumi ndetse n’ingingo ya gatanu ivuga ko ngomba kwigurira bikarangira baguzwe na komite, neguye ku mirimo nari nshinzwe.”
Iyi kipe iri ku mwanya wa cyenda n’amanota 11 muri shampiyona. Yatsinze imikino itanu, inganya ibiri indi ine irayitsindwa.


text:
Impunzi z’Abarundi zahungiye mu gihugu cya Tanzania zikabakaba 200 zimaze kuburirwa irengero mu gihe kitageze ku mwaka nk’uko bitangazwa na raporo n’Umuryango w’Abarundi uharanira uburenganzira bwa muntu (CBDH/ VICAR).
Babifashijwemo n’abanyamategeko abagize uyu muryango barateganya kwitabaza inkiko mpuzamahanga. Uyu muryango ugizwe n’Abarundi b’impunzi bahungiye mu bihugu bitandukanye biyemeje guhuriza hamwe amajwi yabo bamagana akarengane impunzi z’Abarundi zihura nako mu nkambi z’impunzi mu bihugu bitandukanye byabakiriye.
Uyu muryango kuri ubu uramagana akarengane impunzi z’Abarundi bahungiye muri Tanzania bahura nako.
“Turabara hagati y’impunzi 170 na 200 zanyerejwe mu nkambi za Nduta, Nyarugusu na Mtendeli, inkambi eshatu z’impunzi z’Abarundi muri Tanzania. Inkambi imwe ya Nduta yo nyine irabara abantu basaga 120 baburiwe irengero.” Uyu muryango aha uvuga ko udashyizemo abagiye bicwa mu buryo budasobanutse.
Bakomeza bagira bati: “Twe abarengera uburenganzira bwa muntu b’Abarundi baba mu nkambi zitandukanye muri Tanzania, mu Rwanda, muri Congo, muri Uganda, muri Kenya na Zambia, duhangayikishijwe n’ibyaha benewacu bakorerwa mu nkambi.”
Uku kuburirwa irengero kw’impunzi z’Abarundi bavuga, ngo kwabaye hagati ya kamena 2019 na Werurwe 2020 nk’uko iyi nkuru dukesha SOS Medias Burundi ivuga.
Iyi raporo ivuga ko impunzi zimwe zishyikirizwa leta y’u Burundi nyuma y’amezi zifunze, mu gihe abandi bisanga bamerewe nabi kubera iyicwarubozo bakorerwa.
Akagambane ka Tanzania n’u Burundi
Bivugwa ko abakunze gukora ibikorwa byo gushimuta no kunyereza izo mpunzi z’Abarundi kenshi usanga ari abapolisi ba Tanzania, rimwe na rimwe bafatanya n’abakozi b’inzego z’ubutasi z’u Burundi.
Aba bakozi b’inzego z’ubutasi ngo bajya mu nkambi biyita impunzi ariko baratumwe na Leta y’u Burundi, aho muri Mutarama iki kinyamakuru n’ubundi, cyakoze inkuru ivuga umwe mu bakozi b’urwego rw’ubutasi rw’u Burundi (SNR) wari ucumbitse hafi y’inkambi hibazwa icyo yagiye kuhakora.
Uyu ashinjwa kuba ari we ukurikirana ibikorwa byo guta muri yombi no kunyereza bamwe mu mpunzi by’umwihariko urubyiruko baba bashinja gukorana n’inyeshyamba.
Ikibazo cy’ishimutwa, inyerezwa ndetse n’ihohoterwa ry’impunzi z’Abarundi muri Tanzania kimaze iminsi kigarukwaho mu itangazamakuru, ndetse ubutegetsi bw’iki gihugu bwigeze gushaka kuzicyura ku ngufu ariko Umuryango Mpuzamahanga urabyamagana. Ni mu gihe izindi mpunzi z’Abarundi ziri mu Rwanda nta n’umuntu ushobora gutinyuka kuzirya urwara kuko amategeko y’u Rwanda adashobora kubyihanganira na gato.
Posted by Emmy kuri Rwandapaparazzi.rw/tv